text:
Luh ŋaiye na ahaiꞌe wusyep
Ples bilong painim ol tok
Topical Index Arranged Alphabetically
Gavman – Gavman – Government
Gihyeꞌe lenge pinip/ambaꞌe pinip – Baptais – Baptism
Got – God – God
Got kin se ka embepteme lenge Kristen bworerme.
Got bai lukautim ol Kristen gut tru. – Providence
Hel – Hel – Hell
Hwap – Pasin nogut – Sin
Hwap ki ŋaimune? – Pasin nogut em wanem samting? – What is sin?
Lenge mitiŋ lalme yende hwap. Olgeta manmeri i mekim pasin nogut. – All people have sinned.
Bongol tikin Lahmborenge ilyeh pe, lenge mitiŋ ka tupwaihme nihe syohe ŋaiye hwap tinge. Strong bilong Bikpela wanpela tasol, na olgeta manmeri inap abrusim pe nogut bilong pasin nogut bilong ol. People need to be saved from punishment for their sins.
Isilihme Got – Beten long God – Prayer
Wusyep hraꞌembep ŋaiye lenge Kristen yotop Got yanange wusyep. Pasin bilong ol Kristen i beten long God. – Instructions about prayer
Yaŋah ŋaiye lenge miyeꞌ tuweinge ka yotop Got yininge wusyep. Rot ol manmeri i ken beten long God. – Examples of praying
Jisas Krais – Jisas Krais – Jesus Christ
Jisas Krais kin Talah tikin Got. Jisas Krais em i Pikinini bilong God. – Jesus Christ is the Son of God.
Talah tikin Got pe, mam waraꞌe kin pe, kin taꞌe lenge miyeꞌ ŋaiye yarp kekep. Mama i bin karim Pikinini bilong God, na em i wankain olsem ol manmeri i stap long graun. The Son of God was born as a human being.
Jisas ŋanange nalaŋatme wusyep bwore tikin Got, topoꞌe kin ŋende miꞌme lenge wahriꞌ epwa. Jisas i autim gutpela tok bilong God, na em i oraitim planti manmeri i sik. Jesus taught the people and healed those who were sick.
Jisas ŋende mirakel wula wula. Jisas i mekim planti mirakel. – Jesus did many miracles.
Lenge miyeꞌ ondoh yarpe Jisas yember kin na gan wusyep kot ŋaiye ka yonombe ka ole. Ol hetman i holim pasim Jisas, na kisim em i go sanap long kot, na ol bai kilim em i dai. The leaders arrested Jesus and sentenced him to death.
Tinge yuluwei Jisas yal loutungwarmbe. Ol i hangamapim Jisas long diwai kros. – Jesus was crucified.
Tinge yonorh Jisas ya yoto ŋeheh. Ol i planim Jisas long hul bilong ston. – Jesus was buried.
Jisas plihe tahar nasme nule pe, lenge mitiŋ syeꞌ yetekeꞌe kin. Jisas i kirap bek na sampela lain i lukim em. Jesus arose from death and was seen by others.
Jisas nanah moihlaꞌ. – Jisas i go bek long heven. – Jesus went up to heaven.
Jisas ka plihe ot kekep eꞌe. Jisas bai kam bek long dispela graun. – Jesus will come back to earth.
Jisas Krais ka ende wusyep kot tikin Got me lenge miyeꞌ tuweinge lalme. Jisas Krais bai kotim olgeta manmeri long kot bilong Got. Judgment of God through Jesus Christ
Jisas nule nungwisme lenge Kristen ŋaiye ka yil moihlaꞌ. Jisas i dai long helpim ol manmeri i bilip long en, na bai ol i go long heven. Salvation
Laip ŋaiye lenge miyeꞌ tuweinge ka yurp nye nyermbe.
Kisim laip i stap oltaim oltaim – Eternal life
Ŋaiye ŋoihmbwaip lenge mitiŋ ka teŋeime Jisas Krais pe, ka angang lenge laip ŋaiye ka yurp bwore nye nyermbe. Ol manmeri i bilip long Jisas Krais bai ol kisim laip i stap gut oltaim oltaim. Eternal life is that new life which Jesus Christ gives to those who believe in Him.
Lenge Kristen ka ŋoiheryembe ŋup ŋaiye Jisas ŋotop lenge jetalah kin yono ŋai yuwo. Ol Kristen i tingim dispela taim Jisas i givim bret na wain long ol disaipel. The Lord’s Supper
Lenge Kristen miyeꞌ tuweinge yate jahilyeh. Ol bilip manmeri i kam bung wantaim. Fellowship with believers
Lenge miyeꞌ embep tikin sios – Ol hetman bilong sios – Church leaders
Sande tekeꞌe topoꞌme yarp bwore topoꞌe yaŋah ŋaiye yalaŋatme lenge miyeꞌ embep sios. Save na pasin na rot bilong makim ol hetman bilong sios (pasto, ol hetman, diken) Qualifications and appointment of church leaders (pastors, elders and deacons)
Wusyep erŋeme nal lenge miyeꞌ embep tikin sios. Tok lukaut i go long ol hetman bilong sios. Instructions to church leaders
Lenge Kristen ka yurp tuwihe topoꞌme yaŋaꞌe naŋ embere yil lenge miyeꞌ embep sios. Ol Kristen i mas stap aninit long ol hetman na harim tok bilong ol. Respect due church leaders
Lenge miyeꞌ tuweinge ka junde wusyep tikin Got, topoꞌe ka yurp tuwihme kin. Ol Kristen i mas stap aninit long God na bihainim tok bilong en. Obedience to God
Lenge miyeꞌ tuweinge ka tule tititinge yi juh tuwihe pe, ka yurp ŋumwaiye.
Ol Kristen i mas daunim ol yet na stap isi. – Humility
Lenge miyeꞌ tuweinge yonoꞌe pinip kwote pe, tinge yende bwuliꞌe bwulaꞌe. Ol manmeri i spak na bikhet. – Drunkenness
Lenge talah tikin Got – Ol pikinini bilong God – Children of God
Moihlaꞌ – Heven – Heaven
Nihe syohe – Hevi na pen – Suffering
Nihe syohe embere ŋaiye lenge Kristen yambaꞌe. Bikpela hevi na pen ol Kristen i kisim. – Persecution
Niŋ pinip yar – Pasin pamuk – Adultery (and fornication)
Nule – Dai – Death
Nule tikin Krais nongohe hwap lalme. Krais i dai na rausim olgeta sin bilong yumi. Cleansing from sin by Christ’s death
Ŋende niharar – Laikim arapela – Love
Got ŋende nihararme poi. God i laikim yumi. – God loves us.
Lenge miyeꞌ tuweinge ka yende nihararme Got. Yumi olgeta i mas laikim God. We should love God.
Lenge miyeꞌ tuweinge ka yende nihararme lenge mitiŋ syeꞌ. Yumi mas laikim ol arapela. We should love one another.
Yarp lenge Kristen – Pasin bilong ol Kristen – Characteristics of a Christian
Ŋoihmbwaip ŋaiye teŋeime Krais – Bilip long Krais – Faith, believing
Ŋoihmbwaip lenge miyeꞌ tuweinge ŋaiye teŋeime Krais pe, kin ka ambaꞌe tinge pe, yukur tinge ka talai. Ol manmeri i bilip long Krais bai em i kisim bek ol, na ol bai i no lus. Eternal life is that new life which Jesus Christ gives to those who believe in Him.
Ŋoihmbwaip lenge miyeꞌ tuweinge ka teŋei bongol me Krais no, tinge ka ka yurp ŋoihmbwaip ŋumwaiye yeseperhme ŋaiꞌe ŋaiꞌe syeꞌ ŋaiye mindemboi ka ot. Ol manmeri i bilip long Krais na ol bai stap isi wetim wanem samting bai kamap bihain. Faith for the Christian life
Ŋoihginir me pupwa ŋaiye nin si ŋende. Tanim bel na tok sori long pasin nogut yu i bin mekim. Repentance
Ŋup ŋendehei ŋaiye Got ŋende ŋaiꞌe ŋaiꞌe lalme. Namba wan taim God i mekim olgeta samting. Creation
Osme hwap lenge mitiŋ syeꞌ. Lusim sin bilong ol arapela manmeri. – Forgiveness
Got nasme hwap lenge miyeꞌ tuweinge. God i lusim sin bilong ol manmeri. God forgives our sins.
Lenge miyeꞌ tuweinge ka yusme hwap lenge mitiŋ syeꞌ. Yumi mas lusim sin bilong arapela manmeri. We should forgive the sins of others.
Oworꞌe dindiꞌ – Brukim marit – Divorce
Satan – Satan – Satan
Sios tikin Jisas Krais – Sios bilong Jisas Krais – Church of Jesus Christ
Tupwaihme miyeꞌ pupwa Satan topoꞌe hwap.
Abrusim Satan wantaim hevi. – Overcoming Satan and troubles
Wuhyau topoꞌe ŋaiꞌe ŋaiꞌe bwore bwore tikin kekep eꞌe.
Mani wantaim ol gutpela samting bilong dispela graun
Money, possessions
Wusyep bwore tikin Got – Gutnius bilong God – Good news
Wusyep Got ŋaiye tinge yainge ya yoto Tup tikin Got.
Tok bilong God ol i raitim insait long Buk bilong God. – Scriptures
Wusyep kot – Sanap long kot – Lawsuits, court cases
Wusyep nirisukwarme Got – Tok tenkyu long God – Thankfulness
Yaŋah ŋaiye bepeteme lenge bamtihei
Pasin bilong lukautim femeli – Family life
Miyeꞌ hindi tuwei dindiꞌ – Pasin bilong marit – Husbands and wives
Lenge talah – Ol pikinini – Children
Lenge yaimam – Ol papamama – Parents
Lenge tuweinge ŋope – Ol meri man i dai pinis – Widows
Yaŋah ŋaiye yasme ŋai – Tambu long kaikai – Fasting
Yaŋah ŋaiye ŋende lenge miyeꞌ tuweinge ka bwore bwarme yil ŋembep tikin Got. Rot bilong mekim ol manmeri i stretpela long ai bilong God. Justification
Yende miꞌme wahriꞌ epwa. – Mekim orait sik – Healing
Yenge yuwor yende ofa. – Mekim ofa wantaim abus – Sacrifices of animals
Yisarꞌe ŋimbep me got homboꞌe topoꞌe ŋaiye yende yar. Brukim skru long god giaman na poisin sanguma. Idol worship and sorcery
Yohe Yirise – Holi Spirit – Holy Spirit
Yungwisme lenge mitiŋ syeꞌ. – Helpim ol arapela manmeri. – Helping others


c: text/html

text:
“Dispela man Jisas, Em i ston yupela ol wokman i bin lusim, tasol nau Em i kamap as ston. Na i no gat narapela man i stap na bai mipela i kisim laip long em. Long wanem, long olgeta hap long dispela graun God i no givim narapela nem long mipela na bai mipela i kisim laip long em.”
Aposel 4:11-12
Ol Samting Mipela Putim
Stori bilong mipela.
Mi wantaim meri bilong mi i bin i stap long PNG 24 yia. Mitupela i bin sindaun long wanpela ples insait long hap Okapa insait long Eastern Highlands Provins. Long dispela hap mi bin autim gutnius bilong God. Gutnius bilong God em i stori bilong God i kisim bek sin manmeri long feitful wok bilong Jisas long diwai kros.
Gutnius mipela save autim.
Em olsem na mi bin autim gutnius na Holi Spirit i bin opim ai na ia na bel bilong ol sampela manmeri long ples na ol i tanim bel na bilip. Ol i bilip olsem, Jisas i bin feitful long bihainim olgeta tok bilong God na Em i dai, yes, Em i bihainim tru, maski Em i dai long diwai kros. Em i dai long diwai kros bilong tekewe pe bilong sin bilong ol. Ol i bilip olsem, God i save kisim bek sin manmeri long feitful wok bilong Jisas tasol. Ol i klia olsem, God i no inap tru long kisim bek ol long wanpela feitful wok bilong ol yet. Nogat. God i kisim bek ol long feitful wok Jisas i bin mekim bilong ol tasol. Em olsem na, long dispela as ol i tanim bel long pasin bilong givim baksait long God, na ol i putim bilipim na trastim bilong ol i stap olgeta long Jisas na long feitful wok Jisas i bin mekim bilong ol.
Lavim bilong God.
Na dispela kain gutnius i kamapim trupela amamas long ol. Ol i save olsem, God yet i bin singautim ol, na Krais Jisas i bin mekim wok long diwai kros bilong sevim ol, na Holi Spirit i bin opim ai na ia na bel bilong ol na i givim bilip long ol. Em olsem na ol i klia olsem, God i lavim ol na ol i no inap tru long lukim bel hat bilong God long sin na feil bilong ol. Taim ol i tingim olgeta wok God i bin mekim bilong ol, ol i kisim bikpela amamas, na bikpela tok tenkyu bilong ol i go olgeta long God.
Sios i kamap.
Ol i bilip long dispela kain gutnius, na ol i laik bung wantaim na i stap femili bilong God long ples bilong ol na holim dispela bilip. Long dispela pasin sios i bin kamap long ples. Ol i nupela manmeri i bilipim na trastim feitful wok bilong Jisas, olsem na, mi bin i stap wantaim ol na mi skulim ol long ol tok bilong Baibel.
Tok Pisin na Tok Ples.
Pastaim mi gat tingting long yusim Tok Ples bilong skulim ol manmeri long feitful wok bilong Jisas. Olsem na, pastaim mi wok long lainim Tok Ples. Tasol bihain mi senisim tingting na mi lainim Tok Pisin na mi yusim Tok Pisin. Wanpela as bilong mi senisim tingting na mi yusim Tok Pisin i olsem, mi lukim ol pikinini i lainim na yusim Tok Pisin pastaim na bihain ol i lainim Tok Ples bilong ol. Mi bin tingim olsem, i no longtaim na Tok Pisin bai i stap nambawan tok ples long PNG.
As tingting bilong websait.
Na narapela as bilong mi senisim tingting na mi yusim Tok Pisin i olsem, God yet i kamapim Tok Pisin na long rot bilong Tok Pisin planti manmeri long PNG i ken i harim Tok bilong God long feitful wok bilong Jisas. Em olsem na mi tingim olsem, wok mi mekim long Tok Pisin i ken i stap na planti manmeri nabaut long PNG i ken i yusim na kisim save long wok bilong God bilong sevim sin manmeri. Long dispela as mi kamapim dispela websait. Wok mi mekim bilong tanim Tok bilong God long Tok Pisin wantaim wok mi mekim bilong skulim ol manmeri long Tok bilong God long ples, ol dispela samting ol narapela manmeri i ken i lukim na yusim.
Bilong helpim tasol.
Mi no tingim olsem wok bilong mi i winim ol narapela manmeri. Na mi no tingim olsem Nupela Tok Pisin Baibel mi wokim i winim Buk Baibel o i winim Baibel ol narapela misin i kamapim. Nogat. Bikpela tingting bilong mi i olsem, mi laik ol manmeri bilong God i ken i klia tru long olgeta toktok God i mekim long Tok bilong God. Em olsem na, mi trai hat tasol long tanim Tok bilong God long gutpela wei bai ol manmeri i ken i klia long as na minim bilong Tok bilong God. Sapos dispela Nupela Tok Pisin Baibel wantaim ol narapela toktok mi putim long dispela websait i helpim yu, orait em i gutpela na mi amamas, na yumi wantaim yumi litimapim nem bilong God na yumi pas olgeta long Jisas na bihainim Em.

robotstxt: allowed

filter: keep


text:
Ol lo bilong Wok Pris
o
Levitikas
Tok i go pas
Dispela buk i tok long wok bilong ol Livai, em dispela lain God i bin makim bilong i stap pris na bilong lukautim lotu bilong ol lain Israel. Dispela buk i gat ol kain kain lo na tok long pasin ol lain pris i mas mekim bilong bosim gut laip bilong ol Israel long sait bilong lotu. Tasol i gat planti tok tu bilong stiaim laip bilong ol manmeri na bilong helpim ol long lotu na bilong bihainim gut ol bikpela de bilong lotu.
As bilong dispela ol lo em i olsem. God em i holi. Em i save mekim gutpela na stretpela pasin olgeta, olsem na em i givim stia long ol lain Israel inap ol i ken bosim gut laip bilong ol na i stap klostu long em. Dispela em i namba wan samting dispela buk i laik tok long en. God yet i save mekim gutpela na stretpela pasin olgeta, na yumi ken bung gut wantaim em na mekim ol pasin em i save laikim.
Taim ol yangpela bilong ol lain Israel i laik stadi long tok bilong God, ol i bin stat long sapta 16-27 bilong dispela buk Wok Pris. Dispela ol sapta i gat planti tok bilong stiaim ol manmeri long bihainim ol stretpela pasin tasol. Bihain Jisas tu i bin autim gen wanpela hap bilong dispela tok. Planti manmeri i save long dispela lo i stap long 19.18, “Yu mas laikim tru ol wantok olsem yu laikim yu yet.”
Ol lo bilong ol ofa
Sapta 1
(Sapta 1-7)
1 Bikpela i stap insait long haus sel bilong en na i singautim Moses i kam na i tokim em long 2 tokim ol manmeri bilong Israel olsem, “Sapos wanpela man bilong yupela i laik bringim wanpela ofa long Bikpela, em i mas kisim wanpela bulmakau o wanpela sipsip o wanpela meme bilong en.”
Ol ofa bilong paia i kukim olgeta
3 Na Moses i tok moa olsem, “Sapos wanpela man i bringim bulmakau bilong mekim ofa bilong paia i kukim olgeta, orait em i mas kisim bulmakau man i gutpela tru, na i no gat sua samting i bagarapim skin bilong en. Sapos dispela man i laik bai Bikpela i belgut long em, orait em i mas mekim ofa olsem. Em i mas bringim bulmakau i kam long dua bilong haus sel bilong God 4 na putim han long het bilong bulmakau, na bai God i belgut long dispela ofa bilong rausim ol sin bilong dispela man. 5 Na long ai bilong Bikpela, dispela man i mas kilim bulmakau, na ol pris, em ol lain bilong Aron, i mas ofaim blut bilong bulmakau long Bikpela. Ol i mas i go long alta i stap klostu long dua bilong haus sel na tromoi blut long 4-pela sait bilong alta. 6 Na bihain dispela man i mas rausim skin bilong dispela bulmakau na katim mit bilong en. 7-9 Na Ese 20.28, 20.41, 2 Ko 2.15, Ef 5.2 em i mas wasim gut bel na lek bilong abus. Na ol pris i mas putim paiawut long alta na laitim paia. Na ol i mas putim het na gris na olgeta hap abus long paia, na larim paia i kukim olgeta inap sit bilong paia tasol i stap. Na bai Bikpela i smelim smel bilong dispela ofa bilong abus na bai em i laikim na i belgut long en.
10 “Sapos wanpela man i bringim sipsip o meme bilong mekim ofa, em i mas kisim sipsip man o meme man i gutpela tru, na i no gat sua samting i bagarapim skin bilong en. 11 Na long ai bilong Bikpela em i mas kilim abus i dai long hap not bilong alta. Na ol pris i mas kisim blut bilong abus na tromoi long ol 4-pela sait bilong alta. 12-13 Orait dispela man i mas katim abus, na wasim gut bel na lek bilong abus, na wanpela pris i mas putim het na gris na olgeta hap abus long paia bilong alta. Na bai pris i givim dispela ofa long Bikpela na larim paia i kukim olgeta hap inap sit bilong paia tasol i stap. Na bai Bikpela i smelim dispela ofa bilong abus na bai em i laikim na i belgut long en.
14 “Sapos wanpela man i bringim wanpela pisin bilong mekim ofa long Bikpela, em i mas kisim wanpela bilong dispela kain pisin ol i kolim balus na bringim i go long pris. 15 Na pris i mas bringim balus i go long alta, na tantanim nek bilong balus inap em i dai. Na em i mas pulim het bilong balus na kukim het long paia bilong alta. Na em i mas kapsaitim blut bilong balus long sait bilong alta. 16 Na em i mas rausim gras bilong balus na bilum bilong nek ol kaikai i stap long en na tromoi i go long hap ol i save putim sit bilong paia long en, long hap sankamap bilong alta. 17 Bihain pris i mas holim balus long wing na brukim bodi bilong en, tasol em i no ken rausim wing olgeta. Na em i mas larim paia i kukim olgeta, inap sit bilong paia tasol i stap. Em i mekim olsem, na bai Bikpela i smelim dispela ofa bilong abus, na em i laikim na i belgut.”


text:
Buk bilong Profet
Samuel
Buk 1
Tok i go pas
Dispela buk i stori long ol samting i kamap long pinis bilong taim bilong ol hetman na long stat bilong taim ol Israel i gat king bilong ol yet. Planti hap bilong dispela buk i stori long tripela man. Samuel yet em i las bilong ol lain hetman i bin i stap lida bilong ol Israel. Na dispela buk i stori tu long King Sol, em namba wan king bilong ol Israel. Na planti stori bilong Devit tu i stap, em long taim em i no kamap king yet.
Dispela buk i gat planti stori, tasol ol i no stori nating. 1 Samuel i laik soim yumi gut olsem, sapos man i bilip long God na i aninit long em, orait em bai i stap gut. Tasol sapos em i bikhet, em bai i bagarap. Yumi lukim dispela klia tru long tok God i givim Eli long 2.30, “Man i litimapim nem bilong mi, orait bai mi givim biknem long em. Na man i bikhet long mi, orait bai mi daunim em tru.”
Dispela buk i gat tupela tingting long ol Israel i mas i gat king, o nogat. God yet em i King tru bilong ol Israel. Tasol ol Israel yet i laik bai wanpela man i mas kamap king bilong ol, olsem na God i makim wanpela bilong ol. Tasol God yet i stap Papa bilong king na bilong ol lain Israel wantaim, na em i bosim ol. Taim king wantaim ol manmeri i aninit long God, ol i stap gut. Tasol taim ol i bikhet, ol i painim hevi.
Stori bilong Eli na Samuel
Sapta 1
(Sapta 1-7)
Elkana wantaim ol famili bilong en i go long Silo
1 I gat wanpela man i stap, nem bilong en Elkana. Em i man bilong lain Efraim na em i stap long taun Rama, long ples maunten bilong Efraim. Elkana em i pikinini man bilong Jeroham, na Jeroham em i pikinini man bilong Elihu, na Elihu em i pikinini man bilong Tohu, na Tohu em i pikinini man bilong Suf. 2 Elkana i gat tupela meri, Hana na Penina. Penina i bin karim ol pikinini, tasol Hana nogat.
3 Wanpela taim long olgeta yia Elkana i save lusim taun bilong en na i go long ples Silo na mekim lotu na ol ofa long Bikpela I Gat Olgeta Strong. Hopni wantaim Finias, tupela pikinini man bilong Eli, i stap pris bilong Bikpela long dispela ples. 4 Olgeta taim Elkana i mekim ofa, em i save tilim mit bilong ofa long planti hap na i save givim wanpela wanpela hap long Penina na long ol wan wan pikinini bilong en. 5 Tasol Elkana i laikim tru Hana, na em i sori long em, long wanem, God i bin pasim bel bilong Hana na em i no gat pikinini, olsem na Elkana i save givim bikpela hap mit long en. 6 Olsem na Penina i ting long Bikpela i bin pasim bel bilong Hana, na em i save tok bilas na tok sem long Hana, bilong mekim Hana i bel hevi.
7 Planti yia Penina i mekim dispela kain pasin long Hana. Olgeta taim ol i go long haus bilong Bikpela, Penina i save tok bilas long Hana na Hana i save pilim nogut tru na i krai, olsem na em i no save kaikai. 8 Na Elkana i save askim em olsem, “Hana, bilong wanem yu krai? Bilong wanem yu no laik kaikai? Na bilong wanem yu bel hevi oltaim? Tru, yu no bin karim pikinini. Tasol mi ting yu laikim mi tumas, na maski sapos yu bin karim 10-pela pikinini man, ating long tingting bilong yu bai mi stap namba wan.”
Hana i toktok wantaim Eli
9 Wanpela taim ol i stap long Silo na ol i kaikai pinis, orait Hana i kirap i go sanap klostu long haus bilong Bikpela. Long dispela taim pris Eli i sindaun long sia bilong en klostu long dua bilong banis bilong haus bilong Bikpela. 10 Hana i pilim nogut tru na i krai moa yet na i prea long Bikpela. 11 Na Nam 6.5 Hana i mekim wanpela strongpela promis long Bikpela olsem, “Bikpela, yu gat olgeta strong. Mi laik yu lukim mi, wokmeri bilong yu. Lukim dispela hevi bilong mi na tingting long mi. Plis, yu no ken lusim tingting long mi. Sapos yu givim mi wanpela pikinini man, orait bai mi givim em long yu na bai em i ken i stap wokman bilong yu inap em i dai. Na bilong makim dispela, ol i no ken katim gras bilong en.”
12 Hana i beten longpela taim long Bikpela, na Eli i wok long lukim maus bilong Hana. 13 Hana i beten long tingting tasol, na Eli i lukim em i opim maus olsem pasin bilong toktok, tasol em i no harim Hana i toktok. Olsem na Eli i ting Hana i spak tru 14 na i tokim em olsem, “Wanem taim bai yu lusim pasin bilong spak? Yu mas lusim dispela haus na i go. Spak bilong yu i pinis pastaim na bai yu ken kam bek.”
15 Na Hana i bekim tok olsem, “Bikman, mi no spak. Mi no bin dringim wain na bia samting. Nogat tru. Mi bel hevi nogut tru, olsem na mi prea na autim hevi bilong mi long Bikpela. 16 Yu no ken ting mi olsem wanpela meri nogut. Nogat. Mi pilim nogut tru na tingting bilong mi i bagarap. Olsem na mi beten long dispela pasin yu bin lukim.” 17 Orait Eli i harim dispela tok na i tokim em, “Maski, yu ken bel isi na yu go. Na God bilong yumi Israel i ken givim yu dispela samting yu bin askim em.” 18 Na Hana i tokim Eli olsem, “Bikman, mi laik bai yu belgut long mi oltaim.” Orait em i tok pinis na i go. Na em i kaikai na bihain em i no moa bel hevi.
Hana i karim pikinini man na i givim long God
19 Orait Elkana wantaim ol famili bilong en i slip long Silo long nait na long moningtaim tru ol i kirap na lotu long Bikpela. Ol i lotu pinis, orait ol i go bek long haus bilong ol long Rama. Bihain Bikpela i tingim prea bilong Hana na i mekim olsem Hana i bin askim em. 20 Olsem na Hana i gat bel na bihain em i karim pikinini man. Na em i tok, “Mi bin askim Bikpela long givim mi dispela pikinini. Olsem na mi kolim nem bilong en Samuel.”* Long tok Hibru dispela nem Samuel i klostu wankain olsem dispela tok, “Askim.”
21 Bihain long dispela, Elkana wantaim ol famili bilong en i go long Silo gen bilong mekim ofa long Bikpela olsem ol i save mekim long olgeta yia, na tu em i laik mekim ofa bilong inapim wanpela promis em i bin mekim. 22 Tasol Hana i no i go wantaim ol. Em i bin tokim Elkana olsem, “Pikinini i kamap bikpela liklik na i lusim susu pinis, orait bai mi kisim em i go long Bikpela. Na em bai i stap long haus bilong Bikpela oltaim.” 23 Orait Elkana i tokim Hana olsem, “Sapos yu ting i gutpela long mekim olsem, orait yu ken i stap long ples inap pikinini i lusim susu. Na Bikpela i ken mekim promis bilong yu i kamap tru, olsem em i bin tok.” Olsem na Hana i stap long ples na i lukautim gut pikinini bilong en.
24 Na bihain, taim pikinini i lusim susu pinis, orait Hana i kisim em i go long Bikpela. Na tu em i kisim ol ofa olsem, tripela bulmakau man na 10-pela kilogram plaua na wanpela bek ol i wokim long skin meme na ol i pulapim wain long en. Samuel i yangpela yet na mama i kisim em i go long haus bilong Bikpela long Silo. 25 Ol i kamap pinis, orait ol i kilim wanpela bulmakau pastaim na bihain ol i kisim pikinini Samuel i go long Eli. 26 Na Hana i tokim Eli olsem, “Bikman, yu tingim mi yet, o nogat? Tru tumas, mi dispela meri i bin sanap hia bipo na prea long Bikpela. 27 Mi bin askim Bikpela long givim mi wanpela pikinini man, na em i harim beten bilong mi na givim mi dispela pikinini. 28 Olsem na nau mi laik givim em long Bikpela. Na bai em i mekim wok bilong Bikpela oltaim.” Mama i tok pinis, orait Samuel i daunim het long pes bilong Bikpela.


text:
Namba 2 pas Pol i raitim long
Ol Tesalonaika
Tok i go pas
I luk olsem ol manmeri bilong sios i stap long taun Tesalonaika i bin tingting planti long wanem samting tru bai i kamap long taim Krais i kam bek gen. Sampela i bin tok olsem De bilong Bikpela i kamap pinis. Olsem na Pol wantaim Sailas na Timoti i raitim dispela pas bilong stretim tingting bilong ol.
Pol i tok olsem dispela de i no kamap yet. Pastaim ol manmeri bai i bikhet tru na olkain pasin nogut bai i kamap strong moa yet. Na wanpela man bilong sakim lo bai i kamap, na em bai i birua tru long Krais.
Pol i tokim ol manmeri long i stap strong long bilip na karim ol hevi. Em i laik bai ol i mas wok strong long lukautim ol yet, olsem em yet na ol wanwok bilong en i save mekim. Ol i no ken les long mekim wok, na ol i no ken les long helpim ol arapela.
De bilong Bikpela bai i kamap bihain
Sapta 1
(Sapta 1-2)
1
Mipela
Pol na Sailas na Timoti, mipela i raitim dispela pas i go long yupela ol manmeri bilong sios i stap long taun Tesalonaika, yupela ol manmeri i pas wantaim God, Papa bilong yumi, na wantaim Bikpela Jisas Krais.
2
God,
Papa bilong yumi, wantaim Bikpela Jisas Krais i ken marimari long yupela na mekim yupela i stap bel isi.
Ol Tesalonaika i save sanap strong long taim bilong hevi
3
Ol
brata, olgeta taim mipela i save tingting long yupela na tenkyu long God. I gutpela tru long mipela i mas mekim olsem, long wanem, bilip bilong yupela i kamap strong tru, na yupela olgeta wan wan i save givim bel bilong yupela long ol arapela, na dispela pasin i kamap moa yet. 4
Long
dispela as tasol, taim mipela i go nabaut long ol sios bilong God, mipela i save litimapim nem bilong yupela. Mipela i save tokim ol long olgeta pasin nogut ol birua i mekim long yupela, na long olgeta hevi i bin kamap long yupela. Na mipela i save tok olsem, “Ol Tesalonaika i save sanap strong na holimpas bilip bilong ol na karim olgeta dispela hevi na pen.”
God i save skelim yumi long stretpela pasin
5
Long
ol dispela samting i kamap long yupela, God i soim yumi olsem, em i mekim stretpela pasin tasol na em i skelim pasin bilong yumi. Yupela i karim pen, long wanem, yupela i laik kirapim kingdom bilong God, na God bai i mekim yupela inap tru long i stap insait long kingdom bilong em. 6
God
bai i mekim stretpela pasin olsem. Em bai i bekim hevi long ol man i save givim hevi long yupela. 7
Na
em bai i pinisim dispela hevi nau yupela i karim, na givim malolo long yupela na long mipela wantaim. God bai i mekim olsem long taim Bikpela Jisas wantaim olgeta strongpela ensel bilong en i lusim heven na i kamap ples klia. Em bai i kam long bikpela paia tru 8
na
em bai i mekim save long ol man i no laik save long God na i no bihainim gutnius bilong Jisas, Bikpela bilong yumi. 9
Ol
dispela man bai i kisim pe nogut olsem. Ol bai i stap longwe long Bikpela na long lait bilong bikpela strong bilong em, na ol bai i bagarap i stap oltaim oltaim. 10
Long
dispela De God i makim, Bikpela bai i kam na mekim save long ol, tasol olgeta manmeri bilong God, em olgeta manmeri i bin bilip long em, ol bai i litimapim nem bilong em na amamas tru long em. Na yupela tu bai i amamas wantaim ol, long wanem, yupela i bin bilip tru long tok bilong God mipela i bin autim namel long yupela.
Ol i prea long God i ken strongim ol Tesalonaika
11
Mipela
i ting long ol dispela samting i laik kamap, na olgeta taim mipela i save prea long God bilong yumi na askim em long helpim yupela. Mipela i laik bai em i ken mekim yupela inap tru long mekim ol pasin em i bin singautim yupela long mekim. Mipela i save prea long em i ken givim strong long yupela, na yupela i ken mekim olgeta gutpela pasin yupela i laik mekim na bilip bilong yupela i kirapim yupela long mekim. 12
Na
long dispela pasin yupela i ken litimapim nem bilong Bikpela bilong yumi Jisas, na em i ken litimapim nem bilong yupela tu. God bilong yumi na Bikpela Jisas Krais i ken marimari long yupela na mekim ol dispela samting i kamap long yupela.


text:
Namba 2
Pas Jon i raitim
Tok i go pas
Wanpela hetman bilong sios i bin raitim dispela pas. Planti man i ting em i bin raitim pas i go long ol manmeri bilong wanpela sios. Em i laik bai ol i mas laikim tru ol arapela na ol i mas lukaut long ol man bilong giaman, em ol man bilong paulim tok bilong God.
Yumi mas holim strong tok tru bilong God
na lukaut long ol man i autim narapela kain tok
Sapta 1
1
Mi
hetman bilong sios, mi raitim dispela pas long yu meri wantaim ol pikinini bilong yu.*
God i bin makim yu bilong em yet, na mi tok tru tumas, mi laikim yupela tru. Na i no mi tasol. Nogat. Olgeta manmeri i save long tok tru, ol i laikim yupela tru. 2
Tok tru em i stap long yumi, na em bai i stap long yumi oltaim oltaim, olsem na mipela i save laikim yupela tru. 3
Long pasin bilong tok tru na long pasin bilong laikim tru ol arapela, God Papa wantaim Jisas Krais, em Pikinini bilong Papa, bai i mekim pasin bilong marimari na sori na bel isi i kamap strong long laip bilong yumi.
Yumi mas bihainim pasin bilong laikim tru ol arapela
4
Mi
amamas tru long harim tok long sampela pikinini bilong yu ol i save bihainim tok tru, olsem Papa i bin tok long yumi mas bihainim. 5
Tasol
meri, mi gat wanpela tok mi laik bai yu mas bihainim. Em i olsem, yumi wan wan i mas laikim tru ol arapela. I no olsem mi givim nupela lo long yu. Nogat. Bipo tru yumi kisim dispela lo. 6
Pasin
bilong laikim tru ol arapela, em i olsem. Yumi mas bihainim ol lo bilong God. Olsem na dispela lo bipo tru yupela i harim, em i olsem, yupela i mas bihainim pasin bilong laikim tru ol arapela.
Yumi mas holim strong tok bilong Krais
7
Harim.
Planti man i laik giamanim yumi, ol i raun nabaut long graun. Ol i no bilip olsem, Jisas Krais em i bin kamap man.†
Dispela kain man, em i man bilong giaman, na em i birua bilong Krais. 8
Olsem
na yupela i mas lukaut gut, nogut yupela i lusim ol samting yumi bin hatwok long kisim. Yupela i mas sanap strong, na bai yupela i kisim olgeta pe bilong yupela. 9
Sapos
wanpela man i no holim strong tok bilong Krais, na em i kalap i go long narapela tok, orait God i no i stap wantaim em. Tasol sapos wanpela man i holim strong tok bilong Krais, orait Papa wantaim Pikinini tupela i stap wantaim em. 10
Sapos
wanpela man i kam long yupela, na em i no bringim dispela kain tok i kam, orait yupela i no ken givim gude long em, na yupela i no ken kisim em i go long haus bilong yupela. 11
Man i givim gude long dispela kain man, em i helpim em long wok nogut bilong em.
Hetman i laik lukim ol
12
Inap
mi raitim planti tok moa long yupela, tasol mi no laik putim dispela tok long wanpela pas. Mi ting mi mas i kam lukim yupela, na bai yumi toktok wantaim na yumi amamas tru.
13
Ol pikinini bilong susa bilong yu, em dispela susa God i makim bilong em yet, ol i tok gude long yu.‡


text:
Buk bilong Profet
Hagai
Tok i go pas
Hagai i bin autim tok profet bilong en long taim ol Juda i lusim kalabus bilong ol long kantri Babilon na i kam bek pinis long Jerusalem. Ol i stap sampela yia pinis long Jerusalem, tasol ol i no bin wokim gen haus bilong God. Orait profet Hagai wantaim profet Sekaraia i autim tok bilong strongim tingting bilong Serubabel na Josua, tupela lida bilong ol Juda, bai tupela i kirapim wok bilong haus bilong God na stretim sampela kranki pasin i bin kamap insait long pasin bilong lotu.
Hagai i tok olsem, sapos ol Juda i mekim dispela wok, dispela bai i helpim ol long wok bung gut wantaim, na em bai i kamapim ol gutpela promis God i bin tokaut long en long maus bilong ol arapela profet bilong bipo. God bai i mekim gut long ol manmeri na gutpela taim bai i kamap long ol.
God i tokim ol manmeri long wokim haus bilong en
Sapta 1
(Sapta 1.1—2.9)
God i hariapim ol manmeri long wokim haus bilong en gen
1
Long
taim Darius i stap king bilong kantri Persia, na long namba wan de bilong namba 6 mun bilong namba 2 yia bilong en,*
Bikpela i givim tok long profet Hagai. Em i mas autim dispela tok long Serubabel, em hetman bilong ol Juda, na long hetpris Josua. Serubabel em i pikinini bilong Sealtiel, na Josua em i pikinini bilong Jehosadak. 2
Orait Hagai i autim dispela tok long tupela, “God, Bikpela I Gat Olgeta Strong, em i tok, ol manmeri i save tok olsem, ‘Taim bilong wokim gen haus bilong God, em i no kamap yet.’ ”
3
Na Bikpela I Gat Olgeta Strong em i givim wanpela tok gen long ol manmeri long maus bilong profet Hagai. 4
Em i tok olsem, “Ol manmeri bilong mi, bilong wanem yupela i stap long ol gutpela gutpela haus, na haus bilong mi i bagarap i stap? 5
Yupela i mas tingting planti long ol samting nogut i kamap long yupela. 6
Yupela
i bin planim planti kaikai, na liklik kaikai tasol i kamap. Yupela i gat sampela kaikai, tasol em i no inap long yupela. Yupela i gat wain bilong dring, tasol em i no inapim laik bilong yupela. Yupela i gat sampela klos, tasol ol i no inap hatim skin bilong yupela long taim bilong kol. Na ol man bilong wok mani i save kisim mani, tasol mani i save pinis kwiktaim olsem ol i putim long paus mani i gat hul. 7
Mi Bikpela I Gat Olgeta Strong mi tokim yupela olsem, yupela i mas tingim gut as bilong ol dispela samting i kamap long yupela. 8
Orait harim. Yupela i mas go antap long ol maunten na kisim ol diwai bilong wokim gen haus bilong mi. Yupela i mas wokim gen, na bai mi amamas. Na yupela i ken lotu long mi na long dispela pasin bai mi kisim biknem.
9 “Yupela i bin tingting long kisim planti kaikai long gaden, tasol kaikai i no kamap planti. Na taim yupela i bringim kaikai i kam long ples, dispela kaikai i save pinis hariap olsem ol samting win bilong mi i save rausim i go. Harim. Mi mekim olsem, long wanem, yupela olgeta i wok hat long wokim ol haus bilong yupela yet, tasol yupela i no ting long haus bilong mi i bagarap i stap. 10 Long dispela pasin bilong yupela tasol na ren i no kam daun, na ol kaikai i no kamap long ol gaden. 11 Mi tasol mi pasim ren na mekim taim bilong bikpela san i kamap long ol maunten na long ol gaden kaikai na long ol gaden wain na long ol diwai oliv. Mi no larim ren i kam daun long olgeta kaikai samting i kamap long graun, na long ol man na long ol abus, na long olgeta kain kaikai yupela i bin planim.”
Ol manmeri i bihainim tok bilong Bikpela
12
Taim Serubabel na Josua wantaim ol arapela manmeri bilong Juda i stap wantaim tupela, ol i harim dispela tok, orait ol i mekim olsem God, Bikpela bilong ol i bin tok. Ol i pret, na ol i bihainim tok bilong Hagai, dispela profet God i bin salim i kam long ol. 13
Orait Hagai i givim tok bilong Bikpela long ol manmeri olsem, “God i tok, ‘Mi Bikpela, bai mi stap wantaim yupela oltaim.’ ” 14
Na Bikpela i kirapim tingting bilong olgeta manmeri na ol i wokim haus bilong en. Serubabel na Josua na ol manmeri i stap wantaim tupela, ol i stat long wokim haus bilong God, Bikpela I Gat Olgeta Strong. 15
Ol i kirapim dispela wok long de namba 24 bilong namba 6 mun bilong namba 2 yia bilong Darius i stap king.†


text:
Author: Ron Graham
Tru Toktok Blong Baebol
—Yu luk Baebol long Bislama
Yes, olsem wanem? Fastaem mi hop se evri lesen ya bambae i givim yu kakae blong gudhat blong yu. Yu stap fren blong mi. Tankyu tumas from bambae yuyu ridim samting we mi raetim finis. Tap any title next to an arrow in the list below.
➤ Yumi mas mekem wosip long Pikinini blong God Yu mas mekem wosip long Hae God we i God blong yu, mo bambae yu mas mekem wosip long hem nomo (Matiu 4:10) Be huia pikinini blong God? From wanem yumi mas mekem wosip long hem?
➤ Yumi mas folem ol toktok blong tru God nomo Yumi mas folem evri samting wanem Jisas i tijim long Nuitestamen blong Baebol. Yumi mas agensem ol samting we i no stret long toktok long buk ya, from buk ya i bin kamaot long Tru God long heven.
➤ Gudfala laef we i no save finis hem i promes blong God long yu God i bin mekem wan promes long Baebol, se blad blong Jisas Kraes i tekemaot ol sin blong ol man we oli bilif long hem mo folem toktok blong hem. Nao oli kasem laef we i no save finis (1Jon 1:7 1Jon 5:11-13).
➤ Wanem yumi mas mekem blong God bambae i sevem yumi? Sipos yu wantem we God bambae i nomo kros long yu, mo hem bambae i tekemaot olgeta sin blong yu. ?Wanem yu mas mekem?
➤ Jisas i bin givim laef blong hem we i stret olgeta From wanem Jisas i givim laef blong hem? Baebol i talem se, “From we Pikinini blong God i ded, hem i mekem yumi kam ol fren blong hem. Mo naoia, we yumi kam fren blong hem finis, oraet i klia moa se from we Kraes i laef bakegen, bambae God i sevem yumi” (Romans 5:10).
➤ Jisas Kraes i tekem ples blong yumi blong safa panis blong ol sin Jisas i bin safa panis long wan kros we i stanap long Kalvari. ?From wanem? Kraes we laef blong hem i stret olgeta, hem i tekem ples blong yufala we laef blong yufala i no stret.
➤ Naoia, bambae Kraes i kambak bakegen Naoia, bambae Kraes i Kambak Bakegen. Baebol i talem se “From we mi go blong mekemrere ples blong yufala, bambae mi kambak blong tekem yufala i kam stap wetem mi...” (Jon 14:2-3).
➤ Bambae yumi save luk Jisas stret long ae blong Yumi Samtaem long fujia bambae yu luk Jisas. ?Yu stap rere blong samting ya? Baebol i talem se, “Yufala i luk. Naoia nomo, bambae Jisas i kam long klaod. Olgeta man bambae oli luk hem stret long ae blong olgeta.” (Revelesen 1:7).
➤ Jos blong Kraes, i gat rod blong joenem olgeta Kristin man Jos blong Kraes, i gat rod blong joenem olgeta Kristin man we oli kam wan. Jos blong Kraes, hem i no jes wan narafala grup, we i divaedem ol Kristin man moa, nogat.
➤ Mekem stret wosip long God Ol man we oli mekem wosip long God, oli mas mekem long fasin ya we Spirit blong God, mo trutok blong God, tufala i stap givim long olgeta. (Jon 4:24)
➤ Tabu Spirit i stap givhan long yumi Long gladhat blong God, hem i givim Tabu Spirit long evri man we oli bilif long Jisas Kraes, mo oli tanem tingting long ol sin blong olgeta, mo oli baptaes long nem blong Jisas. Tabu Spirit ya, i stap givhan long olgeta, blong fofala samting.
➤ Presen blong ol lanwis ya 'The Gift of Tongues' Long Baebol, I gat merikel ya, se toktok long ol lanwis. Merikel ya, oli kolem hem long Inglis, 'the gift of tongues' ?Merikel ya, i olsem wanem?
➤ Jisas i stanemap jos blong hem klosap 2000 yia i pas finis Nao i gat plante defren jos we oli stap long wol ya. Be Jisas i gat wan jos nomo. Jisas i talem se, “Bambae mi mi stanemap jos blong mi” (Matiu 16:18) Jisas i no bin brekem promes ya.
➤ Stori long saed blong wan wud Nambangga Bigfala wud Nambangga (Banian Tri) haf blong hem i faldaon finis. Afta, ol man blong vilej oli no save mekem wosip long spirit blong hem. Jisas Kraes, hem i tru God, mo hem i stamba blong laef we i no save finis (1Jon 5:20)
➤ Sid we man i planem Sapos yu planem sid blong pastek long garen blong yu. Sid ya i no save mekem pamken, i save mekem pastek nomo. Baebol i talem se, “Wanem sid we man i planem fastaem long garen blong hem, be frut blong hem nomo, man ya bambae i mas kakae” (Galesia 6:7)
Lonsaed blong Kopiraet: Olgeta lesen ya oli stap Copyright (C) Ron Graham 2000 be naoia mi mi letem evri man olgeta, oli stap fri blong usum ol lesen ya, mo mekem ol kopi blong seremaot long ol narafala man. Be oltaem mi nomo mi stap ona blong ol lesen ya.
TRANSLATION:
Regarding Copyright: All lessons [in this series] are Copyright (C) Ron Graham 2000 but certainly I allow everyone to freely use all these lessons and make copies to share out to other people. However I alone always remain owner of the lessons.
Bislama is the national language of Vanuatu. Bislama is one of several creoles spoken in Australia and islands of the Pacific.


text:
Long taim bilong Refomesen, Martin Luther (1483-1546) raitim planti song bilong lotu. Luther i raitim tok wantaim nek bilong dispela song. Tok bilong song bilong Luther litimapim nem bilong Jisas Krais na singautim marimari God i salim yumi olgeta long kisim bek wok bilong Jisas. Wantaim Aposel Pol, Martin Luther tok olsem: kisim bek wok bilong God, em i wok bilong Jisas Krais tasol.
During the Reformation, Martin Luther (1483-1546) wrote many hymns for worship. Luther wrote both the words and the melodies of these songs. All of his songs point to Jesus Christ and proclaim the mercy God has sent us through the redemptive work of Jesus. Along with the Apostle Paul, Martin Luther preached that our salvation is the work of Jesus Christ alone.
“A Mighty Fortress” i namba wan song bilong Martin Luther. Luteran long olgeta taim na olgeta ples singim dispela song. Tok bilong dispela song i stap ananit. Sapos yu laik harim song, klik long piksa. Sapos yu klikim piksa, yu ken putim song long telifon bilong yu tu. Sampela Papua New Guinea misinari i bin singim dispela song long Bung long Trinity Lutheran Church, Peoria, Illinois, USA long Julai 2015.
“A Mighty Fortress” is one of Martin Luther’s greatest songs. Lutherans from all times and places have and continue to sing this song. The words of this song are below. If you want to hear the song, click on the picture. If you click on the picture, you can also download the song to your phone. Some Papua New Guinea missionaries sang this song at a gathering at Trinity Lutheran Church, Peoria, Illinois, USA in July 2015.
God i strongpe-ela banis b’long mi, em yet i helpim mi-i sanap.
Oltaim i sa-ave stro-ongim mi, taim kain kain hevi i-i kamap.
Satan i wokabout, na mi mas lu-ukaut.
Em man b’long giaman tru, em i strongpela tu,
i no gat man long gra-aun olsem.
Strong b’long mi ye-et i no-o inap, bai mi pundaun na ba-agarap.
Tasol Helpi-im b’long mi-i i stap, God makim em, na i-i kamap.
Husat Helpim b’long mi? God Pikini-ini.
Jisas, strongpela tru, i King b’long mi na yu,
na em inap long wi-inim pait.
S’pos man b’long Sa-atan planti tumas ol i laik bagara-apim mi.
mi no ken pre-et, mi a-amamas, ol no inap i da-aunim mi.
Ol man bilong tudak laik mekim ha-ambak
Tasol i no inap, Tok bilong God i stap,
na em inap long ra-ausim ol.
Tok bilong Go-od i bo-osim graun, ol man i no ina-ap sakim.
Jisas yet e-em i bi-in kamdaun, olgeta strong em i-i holim.
Ol bagarapim mi na bodi bilong mi,
na haus na fam’li tu, ol no inap win tru,
Kingdom b’long God stap long yumi.
As bilong dispela song i stap long Buk Song 46, wanpela song ol lain Kora.
The song is based on Psalm 46, one of the songs of the Sons of Korah.
This song is #347 in Amamas Wantaim Na Lotu Long God (Lae: Evangelical Lutheran Church of Papua New Guinea, 2004) and #244 in Lotu Buk (Madang: Lutheran Mission Press, 1963).


text:
Buk bilong
Esta
i kam long tok Grik
Tok i go pas
Buk bilong Esta, em i stori bilong wanpela meri Israel. Esta i stap long taim ol birua i bin kisim ol Israel i go i stap long narapela kantri. Ol i stap yet long dispela kantri na wanpela birua i laik bagarapim ol. Na long dispela taim God i larim Esta i kamap meri bilong king bilong dispela kantri, long wanem, God i laik bai Esta i mas helpim ol Israel. Orait Esta i bihainim laik bilong God na em i no wari long em yet bai i stap gut, o nogat. Em i tingting tasol long helpim ol lain bilong em. Olsem na God i kisim bek ol Israel na ol birua i no bagarapim ol.
Long buk Baibel i gat tupela buk i stori long Esta. Pastaim ol i bin raitim dispela stori long tok Hibru, na bihain ol i bin tanim long tok Grik. Tasol taim ol i tanim long tok Grik, ol i bin senisim sampela hap tok liklik. Na tu ol i bin skruim ol nupela hap tok wantaim.
Dispela buk Esta i kam long tok Grik i gat strongpela tingting long God na long prea. Dispela buk i gat 6-pela sapta i no i stap long buk Esta i kam long tok Hibru. Buk Esta i kam long tok Hibru em i gat 10-pela sapta. Na ol dispela nupela sapta i kam long tok Grik, mipela i bin makim long sapta A i go inap sapta F, na ol i stap namel namel long ol sapta 1 i go 10. Sapta B i stap namel long 3.13 na 3.14, na sapta E i stap namel long 8.12 na 8.13, olsem na sapta 3 na sapta 8 i bruk na i stap long tupela hap bilong buk.
Sapta 1
Esta i kamap kwin bilong Persia
(Sapta A-2)
Mordekai i driman
1-3
Taim
King Nebukatnesar bilong Babilon i kisim Jerusalem, Mor-dekai, wanpela Juda bilong lain bilong Benjamin, i go kalabus wantaim King Jehoiakin bilong Juda. Mordekai em i pikinini bilong Jair, na tumbuna pikinini bilong Simei. Na Simei em i pikinini bilong Kis. Em i go sindaun i stap long taun Susa, em wanpela biktaun bilong kantri Persia. Em i holim wanpela bikpela wok long gavman bilong King Serksis.
Orait long namba 2 yia bilong Serksis i stap king, na long namba wan de bilong mun Nisan, Mordekai i driman. 4 Long driman em i lukim olgeta samting bilong graun i paul nabaut, na i gat bikpela nois na klaut i pairap na graun i guria na ol samting i longlong nabaut. 5 Orait em i lukim tupela traipela snek i kirap na tupela i redi long pait wantaim. 6 Tupela i singaut nogut tru, na olgeta lain man bilong graun i redi long kirapim pait long ol lain stretpela manmeri i save lotu long God. 7 Dispela de em i wanpela de bilong tudak na bilong hevi. Em i de bilong krai na trabel na bagarap.
8 Ol stretpela manmeri bilong God ol i guria nogut tru na ol i pret long ol samting nogut i laik kamap long ol. Ol i redi long i dai, 9 tasol ol i singaut long God bai em i helpim ol. Na long driman Mordekai i lukim olsem God i harim prea bilong ol. Em i lukim wanpela liklik wara i kamap long graun na i go i go na i kamap traipela wara. 10 Em i lukim tulait i kamap na san i go antap, na ol dispela lain manmeri nating i kisim strong, na ol i kirap na ol i pinisim ol birua i hambak tumas.
11
Orait Mordekai i kirap long slip, na long dispela de yet i go inap long tudak, em i wok long tingting long mining bilong ol dispela samting God i laik mekim i kamap.*
Mordekai i helpim king na ol man i no kilim em i dai
12 Long wanpela de Mordekai i sindaun malolo i stap insait long banis bilong king. Orait tupela wasman bilong king, em Gabata na Tara, tupela i stap long wok bilong tupela. 13 Mordekai i harim tupela i toktok long mekim samting nogut. Em i putim gut yau na em i harim olsem, tupela i redi nau long kilim king i dai. Olsem na Mordekai i go long King Serksis na em i toksave long king long dispela samting tupela i laik mekim. 14 Taim king i harim kot bilong tupela, tupela i no gat tok. Olsem na em i kilim tupela i dai.
15 King i givim oda bai ol i mas raitim stori bilong dispela samting i bin kamap long buk bilong king. Na Mordekai tu i raitim long buk bilong em yet. 16 Orait na king i makim Mordekai bilong kamap ofisa long haus bilong em, na em i givim planti presen long em, long wanem, em i bin kisim bek laip bilong king, na king i no bin bagarap.
17 Tasol Haman, em pikinini bilong Hamedata na man bilong lain Bugea, em tu i gat namba na biknem long ai bilong king. Na em i laik mekim trabel long Mordekai wantaim ol arapela Juda, long wanem, Mordekai i bin kotim tupela wasman.
Kwin Vasti i bikhet long King Serksis
18-19
Long
taim ol dispela samting i kamap, Serksis i stap king long kantri Persia. Em i save sindaun long sia king bilong em long Susa, namba wan biktaun bilong Persia. Na em i bosim ol 127 provins, stat long India na i go inap long Sudan. 20
Long namba 3 yia bilong em i stap king, em i mekim wanpela bikpela kaikai bilong olgeta saveman na ol man i makim ol arapela kantri. Na ol bikman bilong Persia na Midia tu i kam i stap long dispela bikpela kaikai. Na ol hetman bilong ol provins ol tu i stap. 21
Inap long 6-pela mun olgeta, king i soim olgeta mani na olgeta bilas bilong haus bilong em long ol dispela manmeri.
22 Bihain long dispela, king i mekim narapela bikpela kaikai gen insait long banis i raunim haus bilong em. Dispela kaikai i bilong ol man bilong ol arapela lain i stap long taun. Ol i kaikai i stap inap long wanpela wik stret. 23 Dispela banis ol i bilasim long waitpela laplap na ol i pasim long blupela baklain. Na ol i pasim dispela baklain long ol ring silva i hangamap long ol longpela pos ston. Ol i karamapim graun insait long banis long retpela na waitpela na blupela ston, na long ol lalai na wanpela kain ston bilas i olsem glas. Na ol i putim ol sia gol na ol sia silva nabaut nabaut insait long banis. Ol i karamapim ol sia long laplap slika i gat kain kain kala na plaua bilas long en. 24 Ol man i dring long ol kap gol na silva. Na ol i soim wanpela gutpela kap, pe bilong en i antap tru, inap 30,000 kina. Na king i givim planti wain long ol dispela man. 25 I no gat mak long hamas wain ol i ken dring. King i tokim ol wokboi bilong haus bilong em, ol i ken givim dring long ol wan wan man inap long laik bilong ol.
26 Na long dispela taim Kwin Vasti tu i mekim bikpela kaikai long haus bilong king. Dispela kaikai em i bilong ol meri tasol.
27 Long de namba 7 bilong dispela bikpela kaikai, king i spak liklik long wain. Olsem na em i singautim 7-pela hausboi bilong en i kam. Nem bilong ol i olsem, Haman na Basan na Tara na Borase na Satolta na Abatasa na Taraba. 28 Na king i tokim ol long bringim Kwin Vasti i kam. King i laik putim hat bilong kwin long het bilong Vasti. Kwin em i naispela meri tru, olsem na king i laik soim em long olgeta man i bin kam long bikpela kaikai bilong em. 29 Tasol kwin i no laik i kam. Olsem na king i kros nogut tru.
30 Em i tokim ol saveman bilong lo olsem Vasti i bin sakim tok bilong em, na em i askim ol, em i mas mekim wanem samting nau? 31-32 Orait tripela ofisa i poroman bilong king na i stap bikman tru, tripela i kam. Tripela i skulim em long lo na tripela i tokim king long samting em i mas mekim bilong bekim dispela pasin Kwin Vasti i bin mekim. Nem bilong tripela ofisa i olsem, Arkeseus na Sarsateus na Malesear. Tripela i bilong kantri Persia na Midia.
33 Orait king i stori long olgeta ofisa bilong em na long ol hetman bilong Midia na Persia, long dispela pasin kwin i bin mekim bilong sakim tok bilong em. Orait Mukeus i tokim king wantaim ol hetman bilong em olsem, “King, harim. Kwin Vasti i no bin mekim rong long yu wanpela tasol. Nogat. Em i mekim rong long yumi olgeta. 34-35 I no longtaim na olgeta meri bilong yumi bai i harim tok long dispela pasin bilong kwin. Na ol meri bai i bikhet long man bilong ol, long wankain pasin olsem Vasti i bin bikhet long yu. 36 Olsem na king, sapos yu ting dispela tok i gutpela, yu mas salim em i go nabaut long olgeta pipel. Yu mas tok olsem, i tambu long Vasti i kam lukim yu gen. Raitim dispela tok long buk bilong lo bilong ol Persia na Midia. Na yu mas senisim Vasti na kisim wanpela gutpela meri na putim em i stap kwin. Em tasol. 37 Taim dispela tok bilong yu i raun pinis long olgeta ples yu save bosim, orait olgeta meri bai i harim gut tok bilong man bilong ol, maski man i gat nem o em i man nating.”
38 King wantaim ol hetman bilong em ol i laikim dispela tok, na king i mekim olsem Mukeus i tok. 39 Olsem na king i salim pas i go long olgeta provins na em i raitim pas long olgeta tok ples bilong ol manmeri. Em i tok olsem, “Man tasol em i bos bilong famili bilong em.”


text:
Namba 2 pas Pol i raitim long
Timoti
Tok i go pas
Timoti em i wanwok bilong Pol, olsem na Pol i raitim dispela pas i go long Timoti bilong soim em long ol gutpela pasin em i mas bihainim. Timoti i no ken slek long bilip bilong em yet, na em i no ken lusim pasin bilong autim gutnius bilong Jisas Krais. Em i mas bihainim stret olgeta tok bilong God. Na maski ol man i givim pen na hevi long em, em i mas strong long mekim wok God i bin givim em.
Timoti i no ken putim yau long ol kranki tok bilong ol man i no gat gutpela tingting. Dispela kain tok i save bagarapim laip bilong ol man i harim. Mobeta Timoti i mas tingim gut ol pasin bilong Pol yet na bihainim, em ol pasin bilong bilip strong na bilong i stap bel isi na laikim tru ol arapela na karim olkain hevi.
Timoti i mas wok strong long kamap wokman tru bilong God
Sapta 1
(Sapta 1-4)
1
Mi
Pol, mi aposel bilong Krais Jisas. Long laik bilong em yet God i makim mi bilong kamap aposel na bilong tokim ol manmeri long dispela laip em i bin promis long givim long ol manmeri i bilip long Krais Jisas.
2
Timoti,
yu pikinini tru bilong mi, na mi raitim dispela pas long yu. God Papa wantaim Bikpela bilong yumi Krais Jisas, i ken marimari long yu na sori long yu na mekim yu i stap bel isi.
Yumi no ken sem long gutnius
3
Ol
tumbuna bilong mi i bin mekim wok bilong God long pasin i stretpela tru na i klin long ai bilong God, na mi save mekim wok bilong God long wankain pasin. Na long bel bilong mi, mi pilim olsem mi no gat asua long ai bilong em. Na long taim mi prea long san na long nait, oltaim mi save tingting long yu na mi tenkyu long God. 4
Mi ting long wara bilong ai bilong yu i bin pundaun, na mi laikim tumas long lukim yu gen, bai mi ken amamas tru. 5
Mi
save gut olsem yu bilip tru long Krais, long wankain pasin olsem bipo tumbuna bilong yu Lois na mama bilong yu Yunis i bin bilip. Na taim mi tingting long dispela strongpela bilip bilong yu, 6
mi
laik kirapim tingting bilong yu, bai yu mekim dispela presen God i bin givim yu i kamap strong gen long laip bilong yu, olsem man i winim paia na paia i kamap bikpela. Mi tok long dispela strong God i givim yu olsem presen long taim mi putim han antap long het bilong yu. 7
Yu
save, dispela Spirit God i bin givim long yumi, em i no spirit bilong mekim yumi i pret. Nogat. Em i Spirit bilong givim strong long yumi na bilong mekim yumi i laikim tru ol arapela na bilong helpim yumi long bosim gut laip bilong yumi yet.
8
Olsem
na yu no ken sem long autim tok bilong Bikpela bilong yumi. Na yu no ken sem long mi, mi kalabusman bilong em. Nogat. Yu mas kisim strong bilong God na karim hevi wantaim mi long wok bilong autim gutnius. 9
God
i bin kisim bek yumi na singautim yumi bai yumi stap manmeri bilong em yet. Em i no ting long gutpela pasin yumi mekim na em i singautim yumi. Nogat. Bipo tru, taim God i no mekim wanpela samting i kamap yet, em i singautim yumi long laik bilong em yet, na long han bilong Krais Jisas em i marimari long yumi na i mekim yumi i kamap manmeri bilong em yet. 10
Na
nau long dispela taim Krais Jisas, em Man bilong kisim bek yumi, em i kamap ples klia pinis. Na long wok bilong em marimari bilong God tu i kamap ples klia. Krais Jisas i bin pinisim strong bilong i dai, na long gutnius bilong em, em i mekim olgeta manmeri i save long laip i save stap oltaim.
11
Em
i laik bai mi mas mekim wok bilong dispela gutnius, olsem na em i makim mi olsem man bilong autim tok bilong God na olsem aposel bilong en na olsem man bilong skulim ol manmeri long ol pasin God i laikim. 12
Olsem
na mi save karim ol dispela hevi. Tasol mi no sem long dispela. Nogat. Mi save pinis long dispela man mi bilip long en. Na mi save gut olsem em inap long lukautim gut dispela wok em i bin putim long han bilong mi, na bai dispela i stap gut oltaim, i go inap long dispela bikpela De bilong Krais i kamap.
13
Yu
mas tingim gut ol dispela gutpela tok mi bin givim yu na yu mas autim tok long wankain pasin na skulim ol manmeri. Olsem na yu mas bilip strong long Krais Jisas na givim bel bilong yu long em, na long dispela pasin yu mas autim tok long ol. 14
Dispela
gutnius God i bin putim long han bilong yu bilong yu lukautim, em i gutpela samting tru, na yu mas was gut long en. Na Holi Spirit i stap insait long yumi, em i ken helpim yu long dispela wok.
15 Yu save pinis, olgeta man bilong provins Esia i lusim mi pinis, na Figelus na Hermogenes tu i lusim mi.
16
Mi
prea long Bikpela i ken sori long Onesiforus wantaim ol famili bilong en. Planti taim Onesiforus i bin mekim gut bel bilong mi. Na em i no sem long mi stap long kalabus. Nogat. 17
Em i kam long Rom na em i wok strong tru long painim mi, na bihain em i lukim mi. 18
Mi
prea long Bikpela i ken sori long em long De bilong bikpela kot bilong God. Na yu save gut olsem Onesiforus i bin mekim planti wok bilong helpim mi long taun Efesus tu.


text:
Stori bilong Susana
Sapta 1
Tupela jas i aigris long Susana
1 Long Babilon i gat wanpela man, nem bilong em Joakim. 2 Em i marit long Susana, pikinini meri bilong Hilkia. Susana em i naispela meri tumas, na oltaim em i save tingting long wok bilong lotu. 3 Papa na mama bilong em, tupela i gutpela Juda, na tupela i lainim pikinini bilong tupela long bihainim gut ol lo bilong Moses. 4 Man bilong em, Joakim, em i gat planti samting tru, na ol naispela gaden i raunim haus bilong em. Planti taim ol Juda i save kam mekim kibung long haus bilong Joakim, long wanem, ol i save olsem em i gutpela man tru. 5-6 Ol man i laik mekim kot, ol i save go long haus bilong Joakim, long wanem, tupela jas i save harim kot long haus bilong em. Dispela tupela jas i lida bilong ol Juda na nau tasol tupela i bin kisim dispela wok jas. God i bin tingting long ol dispela kain man tasol na em i bin tok olsem, “Samting nogut tru i bin kamap long hap bilong Babilon, long wanem, ol jas i no save stiaim gut ol manmeri.”
7 Long olgeta de, long belo stret, long taim ol manmeri i save go long kaikai, Susana i save go wokabaut long gaden. 8 Tupela jas i save lukim em i wokabaut na tupela i aigris long em. 9 Bel bilong tupela i skrap moa yet long em. Olsem na tupela i no moa ting long prea na long wok jas bilong tupela. 10 Tupela wantaim i mangalim Susana, tasol wanpela i no bin tokim narapela, 11 long wanem, ol i sem tumas. 12 Olsem na long olgeta de tupela i save trai hat tru long lukim Susana.
13 Wanpela de long belo stret, tupela i tok, “Goan, mitupela go long ples. Em i taim bilong kaikai nau.” 14 Orait tupela i go na wan wan i bihainim rot bilong em. Tasol i no longtaim na wanpela wanpela i tanim bek na i go bilong painim Susana, na tupela i kam bung. Na wan wan i askim narapela bilong wanem em i kam bek. Orait wan wan i tokaut long em i mangalim Susana. Olsem na tupela i pasim tok long wetim gutpela taim bilong bungim em.
Tupela jas i traim Susana
15-17 Wanpela de Susana i wokabaut i stap long gaden wantaim tupela wokmeri bilong em, olsem em i save mekim long olgeta de. Tupela jas i hait i stap, na tupela i lukim Susana. San i hat tumas, na Susana i laik waswas. Orait em i tokim tupela wokmeri bilong em, bai tupela i go kisim sampela wel na sampela naispela sanda i kam. Na em i tok, tupela i mas pasim dua, nogut wanpela man i kam insait long gaden na i lukim em. 18 Orait tupela wokmeri i pasim bikpela dua, na tupela i go ausait long wanpela liklik dua. Tupela i go bilong kisim ol dispela samting Susana i bin askim tupela long kisim i kam. Tasol ol i no lukim tupela man i hait i stap.
19 Taim tupela wokmeri i go pinis, orait tupela jas i kalap i kam lusim ples hait, na tupela i ran i go long Susana. Na tupela i tokim em olsem, 20 “Dua i pas pinis, na i no gat wanpela man i lukim yumi. Mitupela i mangalim yu tumas, olsem na yu mas orait long mitupela na mekim olsem mitupela i laik. 21 Sapos yu no orait, bai mitupela i mekim kot na i tok tru antap, mitupela i bin lukim yu i salim tupela wokmeri i go, bai yu ken i stap wantaim wanpela yangpela man.”
22
Susana i tok, “Yupela i banisim mi olgeta nau. Sapos mi orait long yutupela, ol manmeri bai i kilim mi i dai.*
Na sapos mi no laik, bai yutupela i bagarapim mi. 23
Orait goan, yutupela i ken kotim mi nating. Tasol mi no inap long mekim sin long ai bilong God.” 24
Na Susana i singaut strong, na tupela jas tu i singaut, 25
na wanpela i ran i go opim dua bilong gaden.†
26 Taim ol manmeri i stap long haus i harim dispela nois, ol i ran i kam na i opim liklik dua na i go insait long gaden. Ol i laik painimaut wanem samting i bin kamap long Susana. 27 Na tupela jas i autim giaman stori bilong tupela, na ol manmeri i harim, ol i kirap nogut tru na ol i sem. Long wanem, i no gat wanpela man i bin sutim dispela kain tok long Susana bipo.
Tupela jas i kotim Susana
28 Long de bihain, ol manmeri i kam bung long haus bilong Joakim. Tupela jas tu i kam. Tupela i bin pasim tok pinis, bai Susana i mas i dai. 29 Long ai bilong olgeta manmeri tupela i tok, “Kisim Susana i kam, em meri bilong Joakim na pikinini bilong Hilkia.” Ol i singautim em pinis, 30 na em i kam wantaim papa na mama bilong em na olgeta pikinini na olgeta wanblut bilong em. 31 Susana i luk naispela tru. 32 Tupela jas nogut i tok, ol i mas rausim laplap i haitim pes bilong Susana, bai pes bilong em i stap ples klia na tupela i ken lukim. 33 Na ol famili bilong Susana na olgeta manmeri ol i krai i stap.
34
Orait
tupela jas i sanap long ai bilong ol manmeri, na tupela i putim han antap long het bilong Susana, bilong kirapim kot. 35
Susana i krai na i lukluk i go long heven, long wanem, em i save, bai God i helpim em. 36
Na tupela jas i stori olsem, “Mitupela i wokabaut i stap long gaden, na mitupela i lukim dispela meri i kam insait wantaim tupela wokmeri bilong em. Em i pasim bikpela dua, na em i salim tupela wokmeri i go. 37
Tupela i go pinis, orait wanpela yangpela man i hait i stap long gaden, em i kam long em, na tupela i slip wantaim. 38
Taim mitupela i stap long kona bilong gaden, mitupela i lukim dispela samting. Mitupela i ran i go 39
na mitupela i lukim tupela i mekim pasin nogut. Mitupela i laik holim dispela man, tasol em i strong tumas. Em i ran i go na i opim dua na em i go olgeta. 40
Tasol mitupela i holimpas dispela meri na mitupela i askim em long nem bilong dispela man. Tasol em i no laik tokaut. Em tasol stori bilong mitupela.” 41
Ol manmeri i bilipim tok bilong tupela, long wanem, tupela i lida na jas bilong ol. Olsem na ol i pasim tok bai Susana i mas i dai.
Daniel i helpim Susana
42
Orait
Susana i singaut strong tumas na i tok, “God bilong oltaim, i no gat wanpela samting i ken hait long yu. Taim wanpela samting i no kamap yet, yu save pinis long en. 43
Yu save pinis olsem, dispela tupela man i autim tok giaman. Na yu save, mi no bin mekim rong. Bilong wanem bai mi mas i dai?”
44 Orait God i harim prea bilong Susana. 45 Taim ol i kisim em i go bilong kilim em i dai, spirit bilong God i kirapim tingting bilong wanpela yangpela man, nem bilong em Daniel, na em i singaut olsem, “Mi no laik karim hevi bilong i dai bilong dispela meri. 46 Yupela i kilim meri nating, na sapos em i dai, em i no asua bilong mi.”
47 Olgeta manmeri i tanim het bilong ol na ol i askim Daniel olsem, “Yu mekim wanem kain tok?” 48 Na Daniel i sanap long ai bilong ol na em i tok, “Yupela ol manmeri bilong Israel, ating yupela i longlong olgeta. Yupela i harim sampela stori tasol na nau yupela i laik kilim nating wanpela meri bilong Israel. 49 Yupela i mas kirapim dispela kot gen. Dispela tupela jas i bin autim tok giaman.”
50
Olsem
na olgeta manmeri ol i hariap i go bek long kot, na ol lida i tokim Daniel, “God i bin givim save long yu i winim mak bilong ol krismas bilong yu. Yu kam wantaim mipela, na yu autim klia tingting bilong yu. Long wanem, yu yangpela yet na God i bin givim gutpela save long yu.” 51
Na Daniel i tokim ol olsem, “Putim wanpela bilong dispela tupela jas i stap longwe long narapela, na bai mi skelim tok bilong tupela.” 52
Orait Daniel i singautim namba wan jas i kam na i tokim em olsem, “Yu lapun nogut, olgeta sin bilong yu i kamap ples klia nau. 53
Yu
save mekim kot nogut. Yu save givim bekim nogut long man i no bin mekim rong. Na ol man i bin mekim rong, yu save larim ol i go fri. Tasol God i bin tok, yu no ken kilim man i dai, sapos em i no gat asua. 54
Orait sapos i tru, yu bin lukim Susana i pilai wantaim wanpela man, yu tokim mi, yu lukim tupela i slip aninit long wanem diwai?” Na jas i bekim tok, “Aninit long wanpela liklik laulau.” 55
Na Daniel i tok, “Yu giaman. Na dispela giaman bilong yu bai i pinisim yu. Ensel bilong God i holim bainat long han bilong em, na em i wet i stap bilong katim yu tuhap.”
56
Orait ol i rausim namba wan jas i go na ol i bringim namba 2 jas i kam. Na Daniel i tokim em olsem, “Yu pikinini snek bilong Kenan.‡
Yu no man bilong Juda. Ol naispela meri i paulim tingting bilong yu. Na mangal nogut i bagarapim het bilong yu olgeta. 57
Yu save paulim ol meri Israel, long wanem, ol i pret long yu. Tasol i gat wanpela meri Juda i stap hia na em i bin sakim laik nogut bilong yu. 58
Orait nau yu tokim mi, yu bin lukim tupela i slip aninit long wanem diwai?” Na jas i bekim tok olsem, “Aninit long wanpela bikpela diwai fikus.” 59
Na Daniel i tok, “Yu giaman. Na dispela giaman bilong yu bai i pinisim yu tru. Ensel bilong God i holim bainat long han bilong em, na em i wet i stap bilong katim yu tuhap. Olsem bai yutupela i pinis wantaim.”
60
Olgeta manmeri ol i singaut, na ol i litimapim nem bilong God, em i save helpim ol manmeri i bilip long em. 61
Na ol i kros long tupela jas, long wanem, Daniel i soim ol pinis olsem, tupela i bin giaman long taim tupela i tok tru antap. 62
Na
lo bilong Moses i tok olsem, “Sapos wanpela man i giaman long kot, em i mas kisim wankain pe nogut olsem ol i bin makim bilong man ol i kotim.” Olsem na ol i kilim tupela jas i dai, na ol i kisim bek laip bilong dispela meri i no bin mekim rong. 63
Hilkia na mama bilong Susana na man bilong em Joakim, na olgeta wanblut bilong em, ol i litimapim nem bilong God, long wanem, ol i lukim pinis olsem Susana i no gat asua. 64
Stat long dispela de, Daniel i gat biknem tru long ai bilong olgeta manmeri.


text:
tok presentation ppt tok presentation tok camp 2013 tok presentation preparation part ppt ideas
Tok Presentation Ppt tok presentation ppt tok presentation tok camp 2013 tok presentation preparation part ppt ideas. tok presentation ppt tok presentation tok presentation powerpoint toknow 12 tok. tok presentation ppt exemplar tok presentation comments authorstream free. Tok Presentation Ppt Tok Presentation PptTok Presentation Ppt Tok Presentation Tok Camp 2013 Tok Presentation Preparation Part Ppt IdeasTok Presentation Ppt Tok Presentation Tok Presentation Powerpoint Toknow 12 Tok Tok Presentation Ppt Exemplar Tok Presentation Comments Authorstream Free
Tok Presentation Ppt tok presentation ppt tok presentation tok presentation powerpoint toknow 12 tok. tok presentation ppt exemplar tok presentation comments authorstream free.
Download
- Wallpaper: tok presentation ppt tok presentation tok camp 2013 tok presentation preparation part ppt ideas
- ideas
- August 1, 2018
-


text:
Bikpela samting PNG Air tingim, em ol pasindia. Ol spesol stret long mipela na mipela tingim ol long olgeta wok mipela mekim, olsem bihainim ol seifti law, kisim ol niupela balus i kam, mipela hamamas long lukautim yu insait lo balus na hau mipela lainim ol woklain bilong mipela long givim namabawan sevis.
Olgeta taim wanpela balus I kirap or kamap long ol ron bilong ol, olgeta tiket mipela salim, olgeta kago mipela karim na olgeta wok bilong ol engineer, mipela gat wanpela tingting tasol taim mipela mekim ol dispela wok….
YU.
PNG Air delivers your charter requirements anywhere, anytime.
Download our current
PNG Air pays special attention to the needs of the Business Traveller.


text:
[This is a Tok Pisin translation of an original post that appeared on 9 October 2017. Thank you to the translator – it is a good public policy contribution to make such information available to a wider audience.]
Wol Benk em i nau tasol rilisim apdet bilong ekonomik prospeks bilong ol kantri insait long Ist Esia na Pasifik rijin – lukim long hia. Dispela em namba tu pat bilong wanpela tu pat pepa we i lukluk stron long dispela Wol Benk ripot.
Dispela baset – nid long soim samtin trutru
Bihain lon lukluk long sapplamentri baset, Wol Benk i ges olsem defisit em bai i nonap stap long mak bilong 2.5% bilong GDP long 2017, tasol em bai stap long 3.2%. Dispela em i stap klostu long mak we pastaim yet,IMF i bin tok defisit bai stap, klostu nambaut long 3%.
Em luk olsem pablik dinau to GDP resio bai stap aninit tasol long 35% long pinis bilong 2017.
Lukuk go pas, Wol Benk estimetim olsem defisit bai pudaun liklik igo daun long 3.1% bilong GDP insait long 2018, na bihain inkris igo antap long 3.5% insait long 2019 na 2020.
Ol ekspektim dinau tu GDP resio long kalap igo antap long 40% bilong GDP (lukim ol orenj ba long graf tamblo we het bilong em i soim olsem pesentes bilong GDP long left hen sait eksis – graf ikam long p134 bilong ripot).
Nau ino gat planti intanesinol konfidens long rot bilong PNG igo bek gen long baset seples na long yumi daunim ol lewel bilong dinau.
Taim yu lukluk long ol bifo eksperiens, dispela toktok em tru.
Em i hat tru long mekim sevings long baset bikos long ol politikol interest i stap strong insait long ol ki eria, olsem ol elektoret moni we igo long ol politisen stap long haus paliment. Long ol yia igo pinis, PNG em i feil tru long traim long mekim kamap wanpela effisien na effektiv pablik sevis. Nau yumi bai gat ol bikpela pablik dinau lewel na ol interest kosts tu bai kontinu long go antap moa.
Ol kat long baset ekspendisa long ol dispela yia igo pinis, em ol i bikpela moa den ol kat IMF na ol lain i putim long dispela kantri Gris. Na ripot em i soim olsem PNG em i nid long spendim planti moa moni long ol besik sevises long impovim bagarap retin bilong PNG insait long rijin long Humen Developmen Indeks (lukim tebol B1 C 4.1 long p67)
Igat planti moa samtin ol mas mekim long sait bilong revenu. Gutpela we long mekim revenu igo antap, em i long traim kirapim growt gen. Moa yet long ol growt polisi, ol mas nid long lukluk long apim ol takis ret or kamapim ol niupela takis.
Konklusen
Yumi nau lukim olsem wanpela moa autsait referi em i wari tu long helt bilong PNG baset..
Yumi nidim sampela strongpela marasin.
Dispela 2018 baset ol bai kamautim long dispela mun ikam, bai mas traim long rausim ol nogut tok piksa yumi woklo lukim nau. Tasol, dispela kain wok bai nidim gavaman long wok bung wantaim moa den yumi lukim long saplamenteri baset – lukim long hia. Mi stil hop olsem Charles Abel, niupela tresera na Deputi Praim Minista, bai inap long mekim wanpela mirakel na kisim Praim Minista long lukim olsem yumi nidim trupela senis long kamap, bihain long ekonomik mismenesmen bilong faifpela yia igo pinis.


text:
Song bilong Solomon
Tok i go pas
Dispela buk ol i raitim olsem song, tasol ol wan wan hap bilong song i gat tok ol man na meri i autim. Long sampela hap wanpela man i singim song long meri em i laikim tumas na long sampela hap dispela meri i bekim tok bilong dispela man. Ol kain kain gutpela tok piksa i pulap long tok bilong tupela, na ol i soim klia bikpela amamas man i save pilim long meri na meri i save pilim long man.
Long planti ol arapela buk bilong Baibel, ol profet na ol arapela man i bin tok piksa olsem ol Israel i olsem meri bilong God. Olsem na taim ol Israel i ritim dispela buk ol i ting em i soim yumi long gutpela pasin bilong God, long wanem, em i laikim tumas ol Israel, na ol i laikim tumas God. Na sampela Kristen i save lukim dispela buk olsem piksa bilong Krais i laikim tumas sios bilong em na sios i laikim tumas Krais.
Long buk Stat, God i wokim man na meri bai tupela i ken pas wantaim (lukim Stat 2.24). Dispela buk i strongim dispela tok, na i soim yumi olsem, sapos God i givim gutpela man o meri long yu, yu ken amamas tru long dispela presen bilong God.
Sapta 1
1 Dispela 1 Kin 4.32 song em i gutpela song na i winim olgeta song. Solomon yet i bin raitim dispela song.
Song namba wan
Yangpela meri i singim song olsem
2 Planti taim yu save kis long mi
na mi laik bai yu mekim olsem
moa yet.
Yu laikim mi na yu dai tru long mi.
Dispela i namba wan samting
na i winim swit bilong gutpela wain.
3 Skin bilong yu i gat gutpela smel.
Mi harim nem bilong yu
na mi amamas,
olsem mi save amamas
long gutpela sanda.
Ol meri i save laikim yu tumas.
4 Yu kisim mi na yumi ranawe i go.
Yu olsem king bilong mi,
na yu kisim mi i go
long rum bilong yu.
Bai yumi amamas wantaim.
Yu save laikim mi tumas,
olsem na yumi amamas tru.
Amamas bilong yumi i winim amamas
bilong ol man i laikim wain.
Yu moa yet.
Olsem na olgeta meri
i pundaun tru long yu.
5 Yupela ol meri bilong Jerusalem,
harim.
Skin bilong mi i blak,
tasol mi naispela tumas.
Skin bilong mi i blak
olsem ol haus sel bilong ol Kedar
long ples drai.
Tasol mi naispela tumas
olsem ol naispela laplap
i hangamap i stap
long haus bilong King Solomon.
6 Tru, skin bilong mi i blak,
tasol yupela i no ken ting
mi olsem wokmeri nating.
San i kukim mi
na skin i kamap olsem.
Ol brata bilong mi i bin kros long mi
na mekim mi i go
lukautim ol gaden wain.
Olsem na mi no inap lukautim gut
skin bilong mi yet.
7 Yu gutpela pren, mi laikim yu tumas.
Bai yu bringim ol meme bilong yu
i go we?
Bai ol i go long wanem hap
bilong painim gutpela gras
bilong kaikai?
Na long biksan bai ol i go hait we?
Yu tokim mi
na bai mi no ken hatwok
long painim yu.
Sapos yu no tokim mi
bai mi mas kisim laplap
na karamapim pes bilong mi
na painim yu namel long ol meme
bilong ol arapela wasman.
Yangpela man i singim song olsem
8 Pren bilong mi, yu naispela meri tru.
Sapos yu laik lukim mi,
orait yu bihainim mak bilong lek
bilong ol meme.
Yu bihainim i go
na bai yu lukim gutpela gras
bilong ol meme bilong yu
i ken kaikai.
Dispela gras i stap
klostu long ol haus sel
bilong ol wasman bilong sipsip.
9 O yu naispela pren bilong mi,
bilas bilong yu i gutpela,
olsem bilas bilong ol hos
i pulim karis
bilong king bilong Isip.
10 Ol bilas i hangamap
long gras bilong yu
i mekim pes bilong yu i lait.
Na yu putim ol gutpela bis long nek
na nek bilong yu i lait tru.
11 Tasol bai mipela i wokim
sampela bilas gol
na ol arapela bilas silva,
na bai mipela i givim yu.
Yangpela meri i singim song olsem
12 King bilong mi i slip
long bet bilong en,
na em i smelim gutpela sanda
mi bilas long en.
13 Pren bilong mi, mi laikim tumas,
em i olsem wanpela mekpas paura
i gat gutpela smel
na i slip long bros bilong mi.
14 Na em i olsem ol plaua
i gat gutpela smel
na i save kamap long ol gaden wain
bilong Engedi.
Yangpela man i singim song olsem
15 Yu naispela meri tru
na mi laikim yu tumas.
Na yu tu yu laikim mi
olsem na ai bilong yu i lait.
Yangpela meri i singim song olsem
16 Pren bilong mi, yu gutpela tumas.
Yu moa yet
na mi amamas tru long yu.
Dispela gutpela gras
i olsem bet bilong yumi.
17 Dispela ol han bilong ol diwai sida
i olsem pilo na sapnil
bilong haus bilong yumi.
Na ol diwai pain i olsem rup
bilong dispela haus.


text:
Buk bilong Profet
Esekiel
Tok i go pas
Esekiel em i wanpela pris na profet i bin i stap long taim ol birua i bagarapim taun Jerusalem. Em i bin i stap wantaim ol lain manmeri ol birua i bin bringim i go kalabus long Babilon, na em i bin autim tok profet long tupela lain wantaim. Narapela lain em ol Juda i stap wantaim em long Babilon, na narapela lain em ol manmeri i stap yet long Jerusalem.
Long sampela hap Esekiel i givim strongpela tok lukaut olsem God bai i mekim save long ol lain Juda. Na long sampela hap em i tok olsem God bai i skelim pasin bilong ol lain manmeri i bin paulim ol Juda na em bai i givim hevi long ol dispela lain. Na long ol arapela hap tok, Esekiel i tok olsem God bai i mekim ol manmeri i stap bel isi. Em i tok long gutpela taim God bai i mekim i kamap bihain. Ol Israel bai i kirapim gen kantri bilong ol na bai i gat nupela haus bilong God.
Ol Juda i stap long Babilon ol i save tingting planti. Ol i no i stap moa long taun bilong God, na ol i stap longwe long haus bilong God. Olsem na ol i no klia, God i stap yet wantaim ol, o nogat? Esekiel i autim tok long ol bilong strongim bilip bilong ol na bilong soim ol olsem God i stap yet wantaim ol. Na em i mekim ol tok bilong kirapim ol wan wan man na meri long mekim gutpela pasin tasol.
Planti taim God i save givim tok long Esekiel long samting olsem driman, na Esekiel i save stori long ol dispela driman em i lukim. Sampela taim ol dispela tok bilong en i klia tru na yumi save amamas long harim, tasol sampela i no klia tumas na yumi save hatwok liklik long klia long as bilong tok.
God i givim wok profet long Esekiel
Sapta 1
(Sapta 1-3)
Esekiel i lukim sia king bilong God
1
Mi
Esekiel, mi stap wantaim ol Juda, klostu long wara Kebar, long kantri Babilon. Ol Babilon i bin kalabusim mipela na kisim mipela i kam long dispela hap. Na long de namba 5 bilong namba 4 mun bilong namba 30 yia, heven i op na mi lukim God long ol samting olsem driman. 2
Dispela
samting i kamap long namba 5 yia bihain long taim ol Babilon i bin i go long Juda na pait na kisim King Jehoiakin long Jerusalem na bringim em i kam long kantri bilong ol. 3
Mi Esekiel, mi pikinini bilong pris Busi, mi stap long kantri Babilon, klostu long wara Kebar, na mi harim God i toktok long mi na mi pilim strong bilong God i kam long mi.
4
Mi lukluk i go antap na mi lukim bikpela win na klaut i kam long hap bilong not. Dispela klaut i lait strong moa yet olsem paia, na lait bilong klaut i sut i go nabaut. Namel long dispela paia i gat wanpela samting i lait tumas olsem bras. 5
Namel
long dispela bikpela win na klaut mi lukim 4-pela samting olsem man. Bodi bilong ol i olsem bodi bilong man, 6
tasol olgeta wan wan i gat 4-pela pes na 4-pela wing. 7
Lek bilong ol i stretpela, na ol i gat kapa bilong pinga bilong lek i wankain olsem kapa bilong lek bilong bulmakau. Na lek bilong ol i lait moa yet olsem hap bras ol i bin polisim. 8
Na aninit long olgeta wing wan wan i gat han olsem han bilong man i stap. Na wing bilong ol i stap olsem. 9
Olgeta wan wan i opim tupela wing na arere bilong wing bilong wanpela wanpela i pas long wing bilong narapela narapela na ol i kamap olsem 4-pela sait bilong wanpela bokis. Na taim ol i laik go long wanpela hap, ol i stap olsem tasol na i go. Ol i no save tanim bodi bilong ol.
10
Olgeta
wan wan i gat 4-pela kain pes. Pes long hap i kam i olsem pes bilong man, na pes long han sut i olsem pes bilong laion. Na pes long han kais i olsem pes bilong bulmakau, na pes long baksait i olsem pes bilong bikpela tarangau. 11
Em pasin bilong pes bilong ol. Olgeta i opim tupela wing, na arere bilong wing bilong wanpela wanpela i pas long arere bilong wing bilong narapela narapela. Na long arapela tupela wing bilong ol, ol i karamapim bodi bilong ol. 12
Olgeta wan wan i gat 4-pela pes i lukluk i go long ol 4-pela hap. Olsem na sapos ol i laik i go long wanpela hap, ol i no inap tanim pes bilong ol. Ol i go tasol. 13
Em
pasin bilong ol dispela samting.
Mi lukim ol samting i lait olsem paia o bumbum na i go i kam namel long ol dispela 4-pela samting olsem man. Na paia i save kamap bikpela, na lait bilong klaut i save kamap long paia na i wok long sut i go nabaut. 14 Na ol dispela 4-pela samting olsem man i save go i kam hariap, olsem lait bilong klaut.
15
Mi
wok long lukim ol dispela samting olsem man, na mi lukim olgeta wan wan i gat wanpela wil i sanap long graun klostu long lek bilong ol. 16
Olgeta dispela wil i wankain tasol na i lait moa yet olsem ol yelopela ston i dia tumas. Olgeta dispela wil wan wan i gat narapela wil i sanap i stap insait long ol na i lukluk i go long narapela hap. 17
Olsem bai ol wil i ken i go i kam long olgeta 4-pela hap. 18
Mi
lukim ol dispela wil i traipela nogut tru na mi pret. Na ain long arere bilong olgeta wil wan wan i gat planti ai bilong lukluk i stap. 19
Taim ol dispela samting olsem man i go i kam, orait ol wil tu i save go i kam wantaim ol. Na sapos ol dispela samting i lusim graun na i go antap, orait ol wil tu i go antap. 20
Ol dispela samting i laik i go long wanem hap, orait ol i save go. Na ol wil tu i save go wantaim ol, long wanem, ol 4-pela samting i save bosim ol wil. 21
Sapos ol dispela samting i laik i go long wanpela hap, orait ol wil tu i go. Na sapos ol dispela samting i stap long wanpela hap, orait ol wil tu i sanap i stap. Na sapos ol dispela samting i kirap i go antap, orait bai ol wil tu i mekim olsem, long wanem, ol 4-pela samting i save bosim ol wil.
22
Na
mi lukim wanpela samting olsem traipela dis ol i bin tanim na as bilong en i kam antap. Mi lukim dispela samting i lait tumas olsem gutpela glas na mi pret. Dispela samting i stap antap long ol dispela 4-pela samting olsem man. 23
Ol dispela 4-pela samting i stap aninit long dispela bikpela raunpela samting, na ol i opim tupela wing bilong ol. Na arere bilong wing bilong wanpela wanpela i pas long arere bilong wing bilong narapela narapela. Na ol i karamapim bodi bilong ol yet long arapela tupela wing bilong ol. 24-25
Long
taim ol i flai mi harim wing bilong ol i pairap olsem pairap bilong biksi i bruk, na olsem nois bilong bikpela lain soldia i stap long kem. Na pairap bilong wing bilong ol i olsem singaut bilong God I Gat Olgeta Strong. Taim ol i sanap long wanpela hap ol i pasim wing bilong ol. Tasol nau i gat nois i kamap antap long dispela raunpela samting i stap antap long ol dispela 4-pela samting.
26
Antap
long dispela raunpela samting i gat wanpela samting olsem sia king ol i wokim long blupela ston i dia tumas. Na wanpela samting olsem man i sindaun long dispela sia king. 27
Hap
bodi antap bilong dispela man i lait olsem wanpela hap bras i stap insait long paia. Na hap bodi daunbilo i olsem paia i lait. Na bikpela lait i raunim em. 28
Na dispela lait i gat planti kala olsem renbo long skai. Dispela lait mi lukim, em i olsem bikpela lait i kam long God yet.


text:
Buk bilong Profet
Samuel
Buk 2
Tok i go pas
Dispela buk i stori long ol samting i kamap bihain long ol samting buk 1 Samuel i stori long en. Pastaim dispela tupela buk i stap wanpela buk tasol, tasol bihain ol i larim 2 Samuel i stap em yet, long wanem, em i stori planti long wanpela man tasol, em King Devit. Dispela buk em i stori bilong Devit taim em i stap king.
God i bin i stap wantaim King Devit. Devit em i strongpela man na man bilong laikim tru God yet wantaim ol lain manmeri bilong Israel. Em i bin bilip strong tru long God, na ol Israel i bin laikim em tru. Tasol Devit tu i pundaun, na em i bin mekim sampela pasin nogut tru bilong amamasim em yet. Na bihain, taim profet Natan i soim Devit long asua bilong em, Devit i autim sin na tanim bel.
Long ai bilong ol lain Israel, Devit i gat biknem tru. Bihain long taim bilong Devit, taim ol Israel i painim hevi, ol i save tingim gen King Devit. Na ol i tingting strong long ol i mas i gat narapela king wankain olsem Devit. Long pasin bilong bilip na tanim bel, Devit i kisim biknem tru namel long ol lain Israel.
Devit i kamap king bilong ol Israel
Sapta 1
(Sapta 1-9)
Devit i harim tok long Sol i dai
1 Devit wantaim ol lain soldia bilong en i go pait long ol Amalek. Ol i winim ol Amalek pinis, orait ol i kam bek long taun Siklak na ol i stap tupela de. Long dispela taim King Sol i dai pinis, tasol Devit i no save yet. 2 Na long de namba 3 wanpela yangpela man i kamap long Siklak. Em i bin brukim klos bilong en na putim graun malumalum long het bilong en bilong soim sori bilong en. Em i go long Devit na brukim skru na putim pes i go daun long graun, bilong givim biknem long Devit. Dispela man i bin lusim kem bilong Sol na i kam. 3 Na Devit i askim em olsem, “Yu kam long wanem hap?” Orait yangpela man i tok, “Ol birua i bagarapim ol Israel, na mi lusim kem na ranawe i kam long yu.”
4
Na Devit i askim em, “Mi laik bai yu tokim mi long ol samting i bin kamap long pait.” Na yangpela man i tok olsem, “Ol soldia bilong Israel i ranawe long pait na ol Filistia i kilim i dai planti man bilong ol. Na King Sol wantaim pikinini bilong en Jonatan, tupela tu i dai.” 5
Orait na Devit i askim em, “Olsem wanem na yu save Sol na Jonatan i dai pinis?” 6
Na
dispela yangpela man i tok, “Mi stap long maunten Gilboa na mi lukim Sol i sanapim spia bilong en long graun na em i wok long holim dispela spia bilong strongim em yet long sanap. Na tu mi lukim ol birua i wok long i go klostu long Sol, em ol soldia bilong karis na ol soldia i save sindaun long ol hos. 7
Na Sol i tanim na i lukim mi na i singautim mi. Na mi tok, ‘Yes, bikman.’ 8
Na em i askim mi olsem, ‘Yu bilong wanem hap?’ Na mi tok, ‘Mi wanpela Amalek.’ 9
Orait na em i tokim mi olsem, ‘Ol birua i bin bagarapim mi nogut na klostu mi dai nau. Yu kam kwik na pinisim mi.’ 10
Mi harim tok bilong em pinis, orait mi go klostu long em na kilim em i dai, long wanem, mi save pinis, sapos em i lusim han long spia na em i pundaun long graun, bai em i dai stret. Em i dai pinis, orait mi kisim hat king long het bilong em na mi kisim paspas long han bilong em na mi bringim i kam. Bikman, em hia ol dispela samting mi laik givim long yu.”
11 Devit i harim dispela tok na em i bel hevi tru na i brukim klos bilong en. Na ol lain soldia bilong en, ol tu i mekim wankain pasin. 12 Ol i tingting long Sol na Jonatan na long ol arapela Israel, em ol manmeri bilong Bikpela, na ol i krai sori long ol na ol i tambu long kaikai inap taim san i go daun. Long wanem, planti man i bin dai long dispela pait.
13 Na Devit i askim dispela yangpela man olsem, “Yu bilong wanem ples?” Na em i tok, “Mi wanpela Amalek, tasol bipo yet papa bilong mi i bin lusim graun bilong ol Amalek na i kam sindaun long kantri Israel.” 14 Orait Devit i askim em gen, “Olsem wanem? Yu no bin pret liklik long kilim dispela king, Bikpela i bin makim, a?” 15 Na Devit i singautim wanpela soldia bilong en i kam, na i tokim em olsem, “Kilim dispela man i dai.” Orait na soldia bilong Devit i katim dispela man long bainat na dispela man i dai. 16 Na Devit i lukluk long bodi bilong dispela Amalek na i tok, “Asua bilong yu yet, na yu dai. Yu yet yu bin tokaut pinis olsem yu bin kilim i dai dispela king Bikpela i bin makim.”
Devit i singsing sori long Sol na Jonatan
17
Devit i mekim dispela song bilong sori long Sol na long Jonatan, pikinini bilong Sol. 18
Na Devit i givim oda bai ol manmeri bilong Juda i mas lainim dispela song. Nem bilong dispela song em Song Bilong Banara. Na ol i bin raitim long Buk Bilong Ol Stretpela Man.*
Devit i mekim dispela song olsem,
19 “Ol nambawan man
bilong yumi Israel,
ol i bin i dai long ol maunten.
Ol strongpela soldia bilong yumi
i dai pinis.
20 Yupela i no ken tokaut
long dispela samting
long taun Get na long ol rot
bilong taun Askelon.
Nogut ol meri bilong Filistia i harim
na i amamas.
Nogut ol pikinini meri
bilong ol haiden
i belgut tru.
21 “Ol strongpela soldia bilong yumi
i bin dai
long ol maunten bilong Gilboa.
Na ol hap plang bilong pait
i stap nating
long ol dispela maunten.
Na hap plang bilong Sol tu
i stap nating
na ol i no welim moa.
Olsem na mi laik bai ren
na wara bilong nait
i no ken pundaun moa
long ol dispela maunten.
Na kaikai i no ken kamap moa
long dispela graun.
22 “Banara bilong Jonatan
em i samting nogut tru.
Em i no save popaia.
Na bainat bilong Sol
i no save stap nating. Nogat.
Bainat i save kilim
ol strongpela soldia
na blut bilong ol birua
i pulap long en.
23 Ol manmeri i save laikim
Sol na Jonatan.
Tupela i gutpela man tru.
Oltaim tupela i poroman gut tru
na tupela i poroman yet na i dai.
Tupela i spit tru long ranim birua
na i winim pasin
bilong ol tarangau
i spit long kisim abus.
Na strong bilong tupela
i winim strong bilong laion.
24 “Yupela ol meri Israel,
yupela i mas krai sori long Sol.
Em i bin givim yupela
ol naispela retpela klos
i dia tumas
na olkain bilas gol
bilong bilasim yupela yet.
25 “Ol strongpela soldia
i dai pinis long pait.
Na Jonatan tu i dai,
na bodi bilong en
i stap long ples maunten.
26 Mi sori tru long yu, Jonatan,
brata bilong mi.
Mi laikim yu tumas
na yu bin laikim mi tu.
Laik bilong yu i strong moa yet
na i winim tru
laik bilong ol meri i laikim mi.
27 Ol strongpela soldia
i dai pinis long pait
na ol samting bilong pait
i bagarap pinis.”


text:
Tokples Pesia
Tok Pesia (Templet:Tok-fa, Tok Inglis: Persian), em i wanpela tokples. Asples bilong en em i kantri Iran. Long taim bifo nem bilong dispela kantri em i Pesia.
Ol lokol nem[senisim | edit source]
Tok Pesia igat ol lokol nem olsem:
- Templet:Rtl-lang (transliteration: Fārsi) o Templet:Rtl-lang (Pārsi), lokol nem long kantri Iran, Afganistan (we igat ofisel nem Darī) na Tajikistan
- Tok Tajik, lokol nem long Sentrel Esia.
- Dari, nem bilong tokples bilong Pesia long taim bifo, na tu nem bilong wanpela kain bilong Tok Pesia istap long sampela hap bilong Afganistan, Tajikistan, na Pakistan.
Ol referens[senisim | edit source]
- ↑ 2006 CIA Factbook: Iran 39 M (58%), Afghanistan 15 M (50%), Tajikistan 5.8 M (80%), Uzbekistan 1.2 M (4.4%)


text:
Gutnius
Jon i raitim
Tok i go pas
Long Gutnius em i raitim, Jon i tok olsem Jisas em i “Tok bilong God i kamap man na i stap namel long yumi.” Jon i laik bai ol manmeri i mas bilip long Jisas, Pikinini bilong God, na ol i mas save olsem, Jisas em i dispela man God i bin promis long salim i kam bilong kisim bek yumi. Jon i save olsem, ol man i bilip long Jisas, ol bai i kisim laip bilong i stap gut oltaim oltaim, olsem na em i raitim buk bilong en (lukim 20.31).
Pastaim Jon i tokim yumi olsem Jisas em i dispela “Tok bipo tru em i stap wantaim God.” Na bihain Jon i stori long ol mirakel Jisas i bin wokim, bai yumi ken luksave olsem Jisas em i dispela man God i bin promis long salim i kam bilong kisim bek yumi, na em i Pikinini bilong God. Jon i tokim yumi tu long as bilong ol mirakel Jisas i wokim, na yumi lukim sampela manmeri i bilip long Jisas na ol i bihainim em. Tasol sampela manmeri i no laik bilip.
Long sapta 13-17 Jon i stori long ol samting i bin kamap long dispela nait ol birua i laik holimpas Jisas. Jisas i stap wantaim ol disaipel bilong en na em i givim planti gutpela tok long ol. Na bihain ol birua i kisim Jisas na kotim em, na ol i nilim em long diwai kros. Las tru i gat tok long Jisas i kirap bek na ol disaipel i lukim em.
Wanpela samting yumi save lukim planti taim long buk bilong Jon, em dispela pasin bilong kisim ol samting bilong laip bilong ol manmeri bilong olgeta de na mekim ol i kamap olsem tok piksa bilong ol samting bilong Kristen laip. Olsem na yumi lukim tok bilong win na wara na bret na lait na diwai wain na bilong wasman bilong ol sipsip.
Tok em i kamap man
na em i kam i stap namel long ol manmeri
Sapta 1
(Sapta 1)
Tok i gat laip em i kamap man
1
Bipo
bipo tru, taim olgeta samting i no kamap yet, Tok i stap. Tok i stap wantaim God na Tok em yet i God. 2
Bipo
bipo tru Tok i stap wantaim God. 3
Long
dispela Tok tasol God i mekim kamap olgeta samting. Na i no gat wanpela samting i kamap long narapela rot. Nogat. Olgeta samting i kamap, em Tok yet i mekim kamap. 4
Laip
i stap long em, na dispela laip em i lait bilong ol manmeri. 5
Dispela
lait i save lait i stap long tudak, na tudak i no bin daunim em.
6
Wanpela
man i kamap, nem bilong en Jon. God i bin salim em i kam. 7
Em
i kam bilong autim tok. Em i autim tok bilong dispela lait, bai olgeta manmeri i ken harim tok bilong em, na ol i ken bilip. 8
Em
yet em i no dispela lait. Nogat. Em i kam bilong autim tok tasol bilong dispela lait. 9
Dispela
lait em i lait tru na i save givim lait long olgeta manmeri, em i laik i kam long graun.
10
Orait
Tok em i stap long graun. Long dispela Tok tasol God i bin wokim graun, tasol ol manmeri bilong graun ol i no luksave long em. 11
Em
i go long as ples bilong em yet, tasol ol lain bilong en ol i no kisim em. 12
Tasol
sampela manmeri i kisim em, em ol lain i bilip long nem bilong em. Na em i givim namba long ol bai ol i ken kamap pikinini bilong God. 13
Ol
i no kamap pikinini bilong God long blut bilong papamama, o long laik bilong bodi, o long laik bilong man. Nogat. God yet i mekim ol i kamap pikinini bilong em.
14
Tok
em i bin kamap man, na em i kam i stap namel long mipela. Mipela i lukim pinis bikpela namba na strong bilong em. Em i namba bilong dispela wanpela Pikinini tasol, Papa i salim em i kam. Marimari na pasin i tru i pulap long em. 15
Jon
i tokim ol manmeri long em na i singaut olsem, “Em dispela man, bipo mi tokim yupela pinis long em. Mi bin tok olsem, ‘Man i kam bihain long mi, em i namba wan bilong mi. Long wanem, em i stap bipo, taim mi no kamap yet.’ ”
16
Marimari
i pulap moa yet long dispela man, na long marimari bilong em, em i save mekim gut tru long yumi olgeta. 17
I
tru, God i givim lo long yumi long han bilong Moses. Tasol long Jisas Krais yumi kisim marimari wantaim pasin i tru. 18
I
no gat wanpela man i bin lukim God. Nogat tru. Dispela wanpela Pikinini Bilong God, em yet i God na em i stap klostu tru long Papa, em wanpela tasol i bin soim God long yumi.
Jon Bilong Baptais i autim tok
(Matyu 3.1-12 na Mak 1.7-8 na Luk 3.15-17)
19
Ol
Juda i salim ol pris na Livai na ol i lusim Jerusalem na i kam askim Jon olsem, “Yu husat tru?” 20
Orait
Jon i autim tok olsem. Em i tokaut klia na i no haitim tok. Em i tokaut olsem, “Mi no dispela man God i makim bilong kisim bek ol manmeri bilong en.”* 21
Na
ol i askim em, “Olsem wanem? Ating yu Elaija, a?” Na em i tok, “Nogat.” Ol i tok, “Ating yu dispela profet mipela i wetim?” Na em i bekim tok, “Nogat.” 22
Olsem na ol i askim em gen, “Yu husat tru? Mipela i mas bekim wanpela tok long ol man i bin salim mipela i kam. Yu tok wanem long yu yet?” 23
Orait
na Jon i tok olsem, “Mi dispela ‘maus bilong wanpela man i stap long ples i no gat man na i singaut olsem, “Stretim rot bilong Bikpela.” ’ Em i olsem bipo profet Aisaia i bin tok.”
24
Ol Farisi i bin salim ol dispela man i kam. 25
Na
ol i askim Jon olsem, “Sapos yu no dispela man God i makim bilong kisim bek ol manmeri bilong en, na yu no Elaija, na yu no dispela profet, orait watpo yu save givim baptais long ol manmeri?” 26
Jon i bekim tok bilong ol olsem, “Mi save baptaisim ol long wara. Tasol i gat wanpela man i stap namel long yupela, na yupela i no save long em. 27
Em
i dispela man i kam bihain long mi. Mi yet mi no gutpela man inap long mi lusim string i pasim su bilong en.” 28
Jon
i bin mekim dispela tok long ples Betani, long hapsait bilong wara Jordan. Long dispela ples Jon i save givim baptais long ol manmeri.
Jisas em i Pikinini Sipsip Bilong God
29
Long
de bihain, Jon i lukim Jisas i wokabaut i kam long em. Na Jon i tok, “Lukim. Em i Pikinini Sipsip Bilong God. Em i kam bilong rausim sin bilong olgeta manmeri bilong graun. 30
Em
dispela man tasol bipo mi bin tok long en olsem, ‘Man i kam bihain long mi, em i namba wan bilong mi. Long wanem, em i stap bipo, taim mi no kamap yet.’ 31
Mi yet mi no bin save long em i husat tru. Tasol mi kam baptaisim ol man long wara bai ol manmeri bilong Israel i ken save long dispela man.”
32
Na
Jon i tokaut moa olsem, “Mi lukim pinis Holi Spirit i lusim heven na i kam daun olsem wanpela bilong ol dispela pisin ol i kolim balus, na em i go i stap antap long em. 33
Mi
yet mi no bin save long em. Tasol God i bin salim mi na mi kam bilong baptaisim ol manmeri long wara, bipo em i bin tokim mi olsem, ‘Taim yu lukim Holi Spirit i kam daun na i stap long wanpela man, orait em dispela man tasol i kam bilong baptaisim ol manmeri long Holi Spirit.’ 34
Na
mi yet mi lukim na mi autim tok pinis olsem, dispela em i Pikinini Bilong God.”
3-pela man i kamap disaipel bilong Jisas
35
Long de bihain, Jon i sanap i stap gen na tupela disaipel bilong en i sanap wantaim em. 36
Na
em i lukim Jisas i wokabaut i go. Na Jon i tok, “Lukim. Em i Pikinini Sipsip Bilong God.” 37
Dispela tupela disaipel i harim em i mekim dispela tok, na tupela i go bihainim Jisas. 38
Jisas i tanim na i lukim tupela i bihainim em i kam, na em i askim tupela olsem, “Yutupela i painim wanem samting?” Na tupela i askim em, “Rabai, yu stap long wanem haus.” Dispela nem “Rabai” em i olsem, “Tisa.” 39
Orait Jisas i tokim tupela olsem, “Yutupela kam lukim.” Orait tupela i go na i lukim haus em i stap long en. Na long dispela de tupela i stap wantaim em. Long wanem, em i olsem 4 klok long apinun.
40
Andru,
em brata bilong Saimon Pita, em i wanpela bilong dispela tupela man i harim tok bilong Jon na i go bihainim Jisas. 41
Em
i lusim Jisas pinis, orait em i go stret na painim brata bilong en Saimon, na em i tokim Saimon olsem, “Mipela i lukim pinis Mesaia.” Dispela nem “Mesaia” em i olsem, “Man God i makim bilong kisim bek ol manmeri bilong en.” 42
Na
Andru i bringim Saimon i go long Jisas. Jisas i lukim em na i tok, “Yu Saimon, pikinini bilong Jon. Bihain bai ol i kolim yu long nem Sifas.” Dispela nem “Sifas” em i wankain olsem “Pita.” Mining bilong en i olsem, “Ston.”†
Jisas i singautim Filip wantaim Nataniel
43
Long
de bihain, Jisas i laik i go long Galili. Na em i go painim Filip, na i tokim em olsem, “Yu kam bihainim mi.” 44
Filip em i man bilong taun Betsaida, em as ples bilong Andru tupela Pita. 45
Orait
Filip i go painim Nataniel na i tokim em olsem, “Mipela i lukim pinis dispela man bipo Moses i bin raitim tok bilong em long buk bilong lo, na ol profet tu i bin raitim tok bilong em. Em Jisas bilong taun Nasaret, em pikinini bilong Josep.” 46
Na
Nataniel i askim em olsem, “Ating wanpela gutpela samting em inap kamap long Nasaret, a?” Na Filip i tokim em, “Yu kam lukim.”
47
Jisas
i lukim Nataniel i kam long em, na em i tok olsem, “Lukim. Dispela man i kam, em i man tru bilong Israel. I no gat wanpela giaman tok o giaman pasin i stap long em.” 48
Na Nataniel i askim Jisas olsem, “Olsem wanem na yu save long mi?” Na Jisas i bekim tok bilong em olsem, “Taim Filip i no singautim yu yet, mi lukim yu i stap long as bilong diwai fik.” 49
Nataniel
i harim dispela tok na em i tok olsem, “Tisa, yu Pikinini Bilong God. Yu King bilong Israel.” 50
Na Jisas i bekim tok olsem, “Mi tokim yu olsem mi lukim yu i stap long as bilong diwai fik, na long dispela as tasol yu bilip long mi. Bihain bai yu lukim ol bikpela samting i winim tru dispela.” 51
Na
Jisas i tokim em moa olsem, “Tru tumas mi tokim yupela, bihain bai yupela i lukim heven i op, na bai yupela i lukim ol ensel bilong God i go antap na i kam daun long Pikinini Bilong Man.”


text:
Frequently Asked Questions
To view this page in English, click here.
Hemi tekem hamas taem blong muv i go long nekis level?
Evriwan hemi lernem swimming long taem blong hem wan nomo. Sapos hemi praktisem swimming mo kam long klas ol taem, swima bae hemi no fraet long wota mo bae hemi kasem ol skil taem we hemi redi.
Bae swima hemi werem o karem wanem long lesson?
Blong ol lesson, hemi wan gudfala tingting blong were wan bathers, ol sot o wan shirt we hemi no gat sliv.
Hemi from ol klos we oli hang hemi save mekem se hemi moa had blong swim mo draonem swima.
Sapos yu gat longfala hea, hemi gud blong fasem o turnem o werem wan swimming hat.
Sapos swima hemi gat gogel (glas blong daeva we i no kaveremap nus), karem i kam long klas.
Swima hemi nidem gogel (glas blong daeva)?
Hemi gud sapos swima hemi no fraet blong putum fes blong hem sapos hemi no gat gogel, be mifala faenem se sam taem gogel hemi mekem se swimming hemi moa isi long swima from hemi save lukluk andawota, daonem fraet, mo mekem se oli mekem ol skil long klas moa hariap.
Hao nao mi save saenap long ol lesson?
Yu welkam blong ringem mifala long Wan Smolbag (27119) o kam daon long spot ofis. Yu save usum email blong kontaktem mifala long pej ia wetem kwestin blong yu o jas kam daon long Mele long fored blong Beach Bar long Saradei moning long 10am blokg tekem fri swim test.
Taem mifala save wanem level swima hemi shud tekem, mifala save talem wanem taem bae klas blong hem i stat.
Sapos wetha i no gud, hao nao bae mi save sapos leson i gat o no?
Mifala putum on alert long homepage o yu save ringem instrakta blong faemenaot sapos i gat leson o no.